#1819:  Berkaki Ayam ke Tempat Wuduk Luar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada satu soalan. Baru-baru ini di surau PWTC sempena PBAKL 2023 sangat sesak dengan orang ramai untuk menunaikan solat secara berjemaah. Ada tempat wuduk luar yang disediakan, tetapi masalahnya selipar yang disediakan ke sana tidak banyak. Jadi ada yang terpaksa berkaki ayam untuk ke sana melalui kaki lima, dan ada juga yang memakai selipar ke sana dengan laluan yang sama? Soalan saya, sahkah solat saya tersebut sebab dikhuatiri berkemungkinan adanya najis yang tidak nampak yang dipijak oleh selipar yang turut melalui jalan yang sama? Mohon pencerahan.

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sabda Nabi SAW:
الطُّهُورُ شَطْرُ الإِيمَانِ
Maksudnya:

“Bersuci itu adalah antara ciri-ciri keimanan.”
Riwayat Muslim (223)
Islam sangat mengambil berat dalam hal bersuci dan kebersihan. Begitu juga, manusia cenderung kepada kebersihan dan secara tabi’i manusia tidak suka serta menjauhkan diri daripada kekotoran. Oleh sebab Islam adalah agama fitrah, maka secara
tabi’i
 ia memerintahkan manusia supaya bersuci dan menjaga kebersihan.
Begitu juga kita diperintahkan untuk membersihkan diri kita termasuklah badan dan pakaian daripada najis. Hal ini kerana di antara syarat sah solat ialah
bersih daripada najis pada badan, pakaian dan tempat solat.
 Difahami bahawa najis itu perlu dibersihkan daripada pakaian melalui perintah Rasulullah SAW kepada Khaulah binti Yasar. Khaulah bertanya kepada Baginda SAW:
يَا رَسُولَ اللهِ إِنَّهُ لَيْسَ لِي إِلاَّ ثَوْبٌ وَاحِدٌ وَأَنَا أَحِيضُ فِيهِ فَكَيْفَ أَصْنَعُ ؟ قَالَ : إِذَا طَهُرْتِ فَاغْسِلِيهِ، ثُمَّ صَلِّي فِيهِ
Maksudnya:
 “
Wahai Rasulullah, sesungguhnya aku tiada pakaian lain melainkan sehelai ini sahaja, dan sekarang aku sedang haid mengenakan pakaian tersebut. Apakah yang perlu aku buat?
” Baginda SAW menjawab: “
Apabila engkau telah suci daripada haid engkau, maka basuhlah pakaian itu (yang terkena haid), kemudian solatlah dengan menggunakan pakaian itu.
”
Riwayat Abu Daud (365)
Hadith di atas menunjukkan bahawa Nabi SAW memerintahkan agar pakaian yang dipakai untuk solat perlu dibersihkan terlebih dahulu daripada segala jenis najis.
Berbalik kepada soalan yang diajukan, terdapat kaedah menyebutkan:
الْأَصْلَ فِي الْأَشْيَاءِ الطَّهَارَةُ حَتَّى تَتَحَقَّقَ النَّجَاسَةُ
Maksudnya:
 “
Asal bagi sesuatu adalah suci bersih sehinggalah ternyata kenajisannya
.” (Lihat
Tarh al-Tathrib fi Syarh al-Taqrib
, 2/114).
Tambahan lagi, al-Sa‘di juga ada menyebutkan kaedah:
والأَصْلُ في مِيَاهِنَا الطهارةُ # والأرضُ والثيابُ والحجارةُ
“
Asal bagi air kita adalah suci bersih.
            Begitu juga tanah, pakaian dan batu.”
Syeikh Hamad bin Abdullah mensyarahkan kaedah ini dengan menyatakan bahawa makna kaedah ini ialah hukum asal bagi air, tanah, pakaian dan batu adalah suci bersih. Dalil yang menunjukkan kepada sucinya air adalah sebagaimana sabda Nabi SAW:
إنَّ الماءَ طهورٌ لا ينجِّسُهُ شيءٌ
Maksudnya:
 “
Sesungguhnya (hakikat) air itu adalah suci dan mensucikan, tidak ada sesuatu pun yang menajiskannya.
”
Riwayat Ibn Abi Syaibah dalam
Musannafnya
 (1505)
Oleh sebab itu, hukum asal bagi air laut, air sungai, air mata air dan seumpamanya adalah suci bersih. Justeru, apabila kamu terkena air daripada saluran dan kamu tidak tahu, adakah air tersebut suci bersih ataupun bernajis? ..Maka, kami katakan kepada kamu: “
Sesungguhnya hukum asal bagi air adalah suci bersih dan atas sebab itulah, kamu tidak diwajibkan untuk membersihkan pakaian kamu daripadanya.
”
Begitu juga jika kamu menjumpai sebuah bekas dan di dalamnya terdapat air, maka kamu boleh berwuduk dan mandi dengan menggunakan air tersebut. Jika dikatakan kepada kamu: “
Mungkin ia bernajis?
” Maka kita katakan: “
Sesungguhnya hukum asal bagi air adalah suci.
”
Demikianlah juga tanah. Maka kamu boleh mendirikan solat di mana-mana bahagian bumi (tanah) yang tidak diketahui kenajisannya. Oleh sebab itu, Nabi SAW bersabda:
الأرضُ كلُّها مسجِدٌ إلّا المقبرةَ والحمّامَ
Maksudnya:
 “
Bumi kesemuanya adalah masjid (tempat sujud) melainkan perkuburan dan tempat mandi.
”
Riwayat Abu Daud (492); al-Tirmizi (317); Ibn Majah (745); Ahmad (11805)
Rasulullah SAW bersabda:
وَجُعِلَتْ لِي الأَرْضُ مَسْجِدًا وَطَهُورًاً
Maksudnya:
 “
Dijadikan kepada aku bumi sebagai tempat sujud dan tanahnya untuk bersuci.”
Riwayat al-Bukhari (438)
Begitu juga pakaian. Sekiranya kamu mendapati suatu pakaian yang kamu tidak tahu sama ada ia terkena najis ataupun tidak. Maka, dalam hal ini kamu boleh memakai pakaian tersebut dan mendirikan solat dengan memakainya, sekalipun pakaian itu daripada orang kafir kerana hukum asal bagi pakaian adalah suci bersih.
Begitulah juga, bagi pakaian orang kafir yang telah digunakan, harus untuk kita solat dengan memakainya, selama mana kita tidak mengetahui akan kenajisannya. Walau bagaimanapun, membasuhnya terlebih dahulu adalah lebih baik dan afdhal — kerana keluar daripada khilaf itu adalah lebih dianjurkan. (Lihat
Syarh Manzumah al-Qawaid al-Fiqhiyyah li al-Sa‘di
, 3/3).
Justeru, dapat difahami daripada kaedah di atas bahawa mana-mana pakaian, air, tanah dan sebagainya adalah kekal suci dan bersih selagi mana tiada bukti tentang kenajisannya.
Kesimpulannya
Oleh itu, berdasarkan kepada kenyataan di atas,
 cukuplah bagi kita untuk mengambil hukum zahir iaitu laluan tersebut mahupun tapak kaki yang memijaknya, jika tiada bau, warna, dan rasa bagi najis maka hukumnya adalah kembali kepada hukum asal iaitu suci.
Kaedah mengatakan:
نَحنُ نَحكُمُ بالظَوَاهِرِ واللهُ يَتَوَلَّى السَّرَائِرَ
Maksudnya:

“Kita menentukan hukum berdasarkan perkara-perkara yang nyata zahir sedangkan Allahlah yang menguasai perkara-perkara yang rahsia.”
 (Lihat
al-Fath al-Mubin
, hlm. 316).
Oleh yang demikian, solat yang didirikan selepas itu juga adalah dikira sah dan tidak perlu mengulanginya.
Namun, kami juga mengambil kesempatan di sini untuk mencadangkan, jika pihak surau dapat menyediakan alas khas laluan tanpa selipar ke tempat wuduk luar atau meletakkan tanda bagi membezakan laluan mereka yang berselipar dan tidak berselipar sehingga terangkatnya waswas pada sesetengah orang, maka ia adalah lebih baik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 16 Jun 2023 bersamaan 27 Zulkaedah 1444H


#182 Bayar Hutang Yang Telah Dihalalkan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum membayar hutang yang telah dihalalkan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Islam tidak melarang kita untuk berhutang, bahkan nas yang membicarakan berkaitan hutang piutang amat jelas sekali di dalam al-Quran. Ini memberi satu gambaran yang jelas bahawa Islam bahawa Islam adalah satu agama yang syumul dari semua aspek. Tuntutan untuk merekod hutang piutang adalah sunat di dalam agama Islam. Firman Allah SWT:
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ ۚ وَلْيَكْتُب بَّيْنَكُمْ كَاتِبٌ بِالْعَدْلِ
Maksudnya:
 “
Wahai orang-orang yang beriman! Apabila kamu menjalankan sesuatu urusan dengan hutang piutang yang diberi tempoh hingga ke suatu masa yang tertentu maka hendaklah kamu menulis (hutang dan masa bayarannya) itu dan hendaklah seorang penulis di antara kamu menulisnya dengan adil (benar).”
[1]
Ibn Kathir menerangkan, “Ayat ini merupakan panduan daripada Allah SWT kepada hambaNya yang mukmin untuk menulis atau merekod sekiranya bermuamalah dengan cara bertangguh (berhutang).
[2]
Demikian juga hadis yang diriwayatkan oleh Ka’ab bin Malik RA:
أَنَّهُ تَقَاضَى ابْنَ أَبِى حَدْرَدٍ دَيْنًا كَانَ لَهُ عَلَيْهِ فِى الْمَسْجِدِ، فَارْتَفَعَتْ أَصْوَاتُهُمَا حَتَّى سَمِعَهَا رَسُولُ اللَّهِ صَلَّى اللهُ عَلَيْهِ وَسَلَّمَ وَهُوَ فِى بَيْتِهِ، فَخَرَجَ إِلَيْهِمَا حَتَّى كَشَفَ سِجْفَ حُجْرَتِهِ فَنَادَى: يَا كَعْبُ. قَالَ لَبَّيْكَ يَا رَسُولَ اللَّهِ. قَالَ: ضَعْ مِنْ دَيْنِكَ هَذَا. وَأَوْمَأَ إِلَيْهِ أَىِ الشَّطْرَ قَالَ لَقَدْ فَعَلْتُ يَا رَسُولَ اللَّهِ. قَالَ: قُمْ فَاقْضِهِ
Maksudnya:
 “
Suatu ketika dia menuntut Abdullah bin Abu Hadrad supaya membayar hutangnya. Peristiwa ini berlaku di dalam masjid. Suara mereka riuh rendah hingga didengari oleh Rasulullah SAW walaupun Baginda ketika itu berada di dalam rumahnya. Lalu Rasulullah SAW keluar menemui mereka hingga terselak langsir bilik Baginda. Baginda memanggil Ka’ab bin Malik: “Wahai Ka’ab”, Ka’ab menjawab: “Ya, aku datang wahai Rasulullah”. Sambil mengisyaratkan dengan tangannya Baginda bersabda: “Rebatlah sebahagian”. Ka’ab membalas: “Ya, wahai Rasulullah”. Lalu Rasulullah SAW bersabda: “Bangunlah, bayarlah hutang itu kepadanya.”
[3]
Hukum meng
ibra’
kan atau melepaskan dan menggugurkan hutang adalah termasuk dalam konsep al-sulh sepertimana yang dibincangkan oleh syarak. Dan hukumnya adalah dibenarkan dan dibolehkan.
[4]
Justeru, sekiranya pemberi hutang telah melepaskan tanggungjawab hutang daripada penerima hutang, maka penerima hutang tersebut dikira bebas dari melangsaikan hutang tersebut dan hutang tersebut telah dikira selesai.
[5]
Namun begitu, sekiranya pemberi hutang menafikan tentang
ibra’
 atau pembebasan hutang tersebut, maka pemberi hutang tersebut perlu mandatangkan bukti tentang pemberian hutang tersebut. Seterusnya, penerima hutang perlu bersumpah untuk berlepas diri dari dakwaan yang dikatakan kepadanya. Hal ini berdasarkan hadith yang diriwayatkan daripada Ibn Abbas R.Anhuma, bahawa Rasulullah SAW bersabda :
الْبَيِّنَةَ عَلَى الْمُدَّعِي، وَالْيَمِينَ عَلَى مَنْ أَنْكَرَ
Maksudnya
 :
Bukti ke atas orang yang mendakwa, sumpah ke atas orang yang mengingkari tuduhan ke atas dirinya
[6]
Imam Al-Nawawi dalam syarahan beliau ke atas hadis ini berkata : Hadis ini merupakan satu kaedah yang besar daripada kaedah-kaedah hukum syarak. Padanya menunjukkan bahawa tidak diterima ucapan seseorang itu terhadap apa yang dia dakwa hanya semata-mata dengan dakwaan tersebut. Bahkan ia (dakwaan) berhajat kepada bukti, atau pengakuan kebenaran dari pihak orang yang didakwa. Sekiranya dituntut sumpah orang yang didakwa maka boleh untuk dia berbuat demikian (bersumpah).
[7]
KESIMPULAN
Dalam isu ini, kami berpandangan bahawa peminjam tidak wajib dan terlepas dari kewajipan membayar balik hutang tersebut. Ini kerana kewajipan tersebut telah digugurkan sendiri oleh pemberi hutang tanpa ada apa-apa paksaan ke atasnya. Hal ini bertetapan dengan konsep
al-sulh
 yang sememangnya terdapat dalam syariat Islam sendiri. Ini juga bertepatan dengan kaedah fiqh berikut:
السَاقِطُ لاَ يَعُوْدُ
Maksudnya
: “
Perkara yang digugurkan (dilangsaikan) tidak akan kembali.”
Namun sekiranya dia ingin juga membayar walaupun telah dihalalkan hutangnya, ianya termasuk dalam perkara yang mulia. Dalam hal ini, kami cadangkan apabila amalan meng
ibra’
 telah dijalankan, kedua-dua pihak yang bermuamalah perlu untuk mencatatkan apa-apa keputusan sebagai bukti berlakunya proses pembebasan hutang tersebut bagi mengelakkan apa-apa tuntutan pada hari yang mendatang.
Marilah kita amalkan doa:
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya
: “
Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas. Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia.”
Wallahu a’lam.
Bertarikh 5 Januari 2022 bersamaan 2 Jamadil Akhir 1443 H

[1]
 Surah al-Baqarah: 282
[2]
 Lihat
Tafsir Ibn Kathir,
 1/411
[3]
 Riwayat al-Bukhari (2563) dan Muslim (1558)
[4]
 Lihat
 al-Fiqh Manhaji,
 6/147
[5]
 Lihat
Kitab al-Mu’tamad,
 3/458
[6]
 Riwayat Al-Baihaqi dalam
al-Sunan al-Kubra
 (21201). Ibn Hajar di dalam
Bulugh al-Maram
 (421) menyatakan sanad hadith ini
sahih.
[7]
Lihat
Syarah Al-Nawawi ‘ala Sahih Muslim,
 4/12


#1820: Perkara Yang Perlu Dilakukan Sekiranya Mengandung Anak Zina

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum Dato’ Seri, baru-baru ni tular kes seorang lelaki membunuh teman wanitanya yang sedang hamil. Apakah hukum jikalau seorang lelaki terlanjur dan menyebabkan wanita tersebut hamil?
Apakah pilihan yang terbaik bagi pihak lelaki/perempuan perlu buat selepas mengetahui berkenaan kandungan tersebut? Apakah hukumnya pula jikalau kedua-dua pihak membuat keputusan untuk menggugurkan kandungan tersebut? Terima kasih.
Jawapan
 :
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Firman Allah SWT:
 وَلَا تَقْرَبُوا الزِّنَىٰ ۖ إِنَّهُ كَانَ فَاحِشَةً وَسَاءَ سَبِيلًا
Maksudnya:
“Dan janganlah kamu menghampiri zina, sesungguhnya zina itu adalah satu perbuatan yang keji dan satu jalan yang jahat (yang membawa kerosakan).”
(Surah al-Isra’: 32)
Ibn Kathir berkata: Allah SWT melarang para hambaNya daripada perbuatan zina dan menegah daripada mendekatinya. Begitu juga setiap yang membawa kepada zina seperti faktor-faktor dan aspek-aspek yang membawa kepadanya. Firman-Nya: (وَلَا تَقْرَبُوا الزِّنَىٰ ۖ إِنَّهُ كَانَ فَاحِشَةً) “Dan janganlah kamu menghampiri zina, sesungguhnya zina itu adalah satu perbuatan yang keji”, yakni suatu perbuatan dosa besar. Firman-Nya: (وَسَاءَ سَبِيلًا) “dan satu jalan yang jahat,” yakni merupakan seburuk-buruk jalan dan tingkah laku. (Lihat
Tafsir al-Quran al-Azim
, 5/72)
Antara bentuk ( وَلَا تَقْرَبُوا الزِّنَىٰ) (“Dan janganlah kamu menghampiri zina”) ialah:
Berkhalwat dengan wanita ajnabiyyah
Melihat filem pornografi
Membaca buku-buku berunsur pornografi
Menghadiri ke tempat-tempat yang lagha dan terdedah dengan pornografi
Menghampiri mereka yang berakhlak buruk yang banyak melakukan perbuatan keji seperti zina.
Sementara maksud وَسَاءَ سَبِيلًا sebagai mana pendapat Syeikh al-Maraghi: Sesungguhnya berzina itu nyata keburukannya, bahkan mengandungi pelbagai kerosakan. Antara yang terpenting ialah:
Percampuran dan keturunan yang porak-peranda. Apabila seseorang lelaki berasa ragu-ragu mengenai anak yang dilahirkan oleh seorang pelacur perempuan, apakah bayi itu anaknya atau anak orang lain, maka lelaki tidak akan mendidiknya, bahkan seterusnya tidak mahu mengurusnya. Hal itu akan menyebabkan keturunan manusia menjadi sia-sia dan dunia akan hancur.
Perzinaan sebenarnya membuka pintu huru-hara dan kegoncangan dalam kalangan sesama manusia kerana manusia tetap mempertahankan kehormatan. Berapa banyak peristiwa pembunuhan yang timbul kerana keinginan berzina, sehingga sewaktu kita mendengar sesuatu peristiwa pembunuhan, maka orang akan terus mengatakan, “Periksalah dahulu latar belakang perempuan yang terlibat!”
Wanita yang sudah terkenal dan masyhur sebagai pelacur akan dipandang kotor oleh setiap lelaki yang waras sehingga tidak akan berlaku kemesraan antara perempuan seperti itu dengan suaminya. Dengan demikian, ketenteraman dan keserasian yang dijadikan oleh Allah SWT sebagai kasih dan sayang antara sesama manusia tidak akan tercapai.
Tujuan kaum perempuan dicipta bukan sekadar pelampias syahwat semata-mata. Akan tetapi, ia dijadikan sebagai sekutu bagi kaum lelaki dalam mengatur urusan rumah tangga dan mempersiapkan tugas-tugasnya seperti makanan, minuman dan pakaian. Kaum perempuan juga menjadi penjaga dan pengurus anak-anak dan sekaligus menjadi pembantu suami. Tugas ini tidak akan dilaksanakan dengan sempurna kecuali apabila wanita itu menjadi rakan (pasangan) yang khusus bagi seorang lelaki sahaja, bukan untuk lelaki-lelaki yang lain.
Dalam erti kala yang lain, perzinaan merupakan suatu yang sangat keji, kerana ia adalah punca-punca, nasab (keturunan) menjadi kacau-bilau dan manusia saling bunuh-membunuh, sembelih-menyembelih, kerana mempertahankan kehormatan. Perzinaan juga merupakan cara yang buruk jika ditinjau dari segi menyamakan antara manusia dan binatang, iaitu tidak menjodohkan antara yang betina dengan yang jantan secara khusus (Lihat
Tafsir al-Maraghi
, 8/3941-3942).
Hukum Menggugurkan Anak Zina Dalam Kandungan
Hukum menggugurkan bayi dalam kandungan boleh dibahagikan kepada dua bahagian; iaitu menggugurkan kandungan sebelum berusia 4 bulan dan menggugurkannya selepas berusia 4 bulan. Ini berdasarkan sabda Nabi SAW daripada Ibn Mas’ud RA:
إنَّ أَحَدَكُمْ يُجْمَعُ خَلْقُهُ فِيْ بَطْنِ أُمِّهِ أَرْبَعِيْنَ يَوْمَاً نُطْفَةً، ثُمَّ يَكُوْنُ عَلَقَةً مِثْلَ ذَلِكَ، ثُمَّ يَكُوْنُ مُضْغَةً مِثْلَ ذَلِكَ، ثُمَّ يُرْسَلُ إِلَيْهِ المَلَكُ فَيَنفُخُ فِيْهِ الرٌّوْحَ
Maksudnya
: “Sesungguhnya setiap daripada kamu dihimpunkan penciptaannya di dalam rahim perut ibunya selama 40 hari, kemudian jadilah (nutfah) itu segumpal darah selama tempoh itu juga, kemudian jadilah (`alaqah) itu segumpal daging selama tempoh itu juga, kemudian diutuskan malaikat dan ditiupkan ke dalamnya roh”.
Riwayat al-Bukhari (3208) dan Muslim (2643)
Menggugurkan kandungan yang berusia empat bulan atau kurang daripadanya adalah termasuk dalam perkara yang menjadi perselisihan di kalangan para ulama’ kerana dalam tempoh tersebut roh belum lagi ditiupkan ke dalam kandungan. Majoriti ulama mengatakan bahawa hukumnya adalah haram. Sebahagian lain mengatakan bahawa hukumnya adalah makruh. Manakala sebahagian yang lain pula berpendapat bahawa hukumnya adalah harus dengan syarat-syarat tertentu. (Lihat
al-Mausu’ah al-Fiqhiyyah Kuwaitiyyah
,
2/58-59)
;
Nihayah al-Muhtaj
,
8/416)
Adapun menggugurkan kandungan selepas berusia 4 bulan, para ulama’ bersepakat bahawa hukumnya haram kerana pada usia tersebut, roh telah ditiupkan ke dalam kandungan ibu berdasarkan hadith Ibn Mas’ud RA. (Lihat
al-Mausu’ah al-Fiqhiyyah Kuwaitiyyah,
2/57;
al-Mughni,
8/418).
Namun, diharuskan menggugurkan bayi di dalam kandungan walaupun sudah ditiupkan roh kepadanya (selepas berusia 4 bulan), jika ia boleh mengancam nyawa ibunya. Rujuk
Mausu’ah Fiqhiyyah Kuwaitiyyah
 (2/57)
Muzakarah Jawatankuasa Fatwa bagi Hal Ehwal Agama Islam Malaysia kali ke-26 yang telah diputuskan pada 7 Mac 1990 menyatakan:
Menurut Ijmak Fuqaha’, haram menggugurkan janin yang telah berumur lebih 120 hari kerana pengguguran itu dianggap satu jenayah bunuh ke atas janin yang telah ditiupkan roh kecuali pengguguran itu untuk menyelamatkan nyawa ibu atas sebab-sebab kecacatan yang teruk.
Makruh menggugurkan janin yang berumur antara satu hari hingga 40 hari sekiranya tidak mendatangkan bahaya pada ibu dan mendapat persetujuan daripada kedua-dua suami dan isteri.
Ijmak Fuqaha’ berpendapat hukum pengguguran janin yang berumur sebelum 120 hari adalah harus sekiranya janin itu cacat dan berpenyakit yang boleh membahayakan nyawa ibu.
Muzakarah telah mengambil keputusan bahawa adalah haram menggugurkan janin di dalam kandungan kecuali atas sebab-sebab kecacatan yang teruk yang boleh membahayakan nyawa ibu.
Kesimpulan dan Syor
Merujuk kepada persoalan di atas, kami katakan bahawa
orang yang melakukan zina hendaklah bertaubat dengan taubat yang nasuha, kerana zina adalah salah satu dosa besar yang diharamkan dalam Islam dan yang dikenakan amaran keras kepada orang yang melakukannya dengan azab yang sangat pedih
sebagaimana firman Allah SWT:
وَالَّذِينَ لَا يَدْعُونَ مَعَ اللَّهِ إِلَٰهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ ۚ وَمَن يَفْعَلْ ذَٰلِكَ يَلْقَ أَثَامًا ﴿٦٨﴾ يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا
Maksudnya:
“
Dan juga mereka yang tidak menyembah sesuatu yang lain bersama-sama Allah, dan tidak membunuh jiwa yang diharamkan Allah membunuhnya, kecuali dengan jalan yang hak (yang dibenarkan oleh syarak), dan tidak pula berzina; dan sesiapa melakukan yang demikian, akan mendapat balasan dosanya; Akan digandakan baginya azab seksa pada hari kiamat, dan ia pula akan kekal di dalam azab itu dengan menerima kehinaan”
(Surah al-Furqan: 68-69)
Kami cadangkan jika berlaku demikian dan telah terlanjur maka buatlah seperti berikut:
Hendaklah bertaubat, beristighfar serta memohon ampun kepada-Nya.
Bincanglah dengan sebaik-baiknya antara pasangan tersebut tanpa merasa panik, gabra dan rasa takut. Sebaliknya, tenang dan muhasabah diri.
Bertemulah dengan orang yang terbaik untuk memberi nasihat agar memilih jalan yang terbaik untuk kembali ke pangkal jalan.
Kedua-dua pihak hendaklah melaporkan hal ini kepada kedua ibu bapa dengan penuh rasa sebuah penyesalan dan keinginan untuk bertanggungjawab dengan apa yang terjadi.
Seterusnya, pihak ibu bapa hendaklah menerima dengan hati yang terbuka di samping menjadi pendamai antara kedua belah pihak tanpa menuding jari anak kamu yang salah tetapi masing-masing mengakui kesilapannya.
Peranan ibu bapa amat penting untuk terus bertindak ke arah kebaikan seperti binalah ikatan pernikahan yang sah serta berilah sokongan dan dokongan kepada pasangan tersebut.
Binalah mereka dengan agama Islam dan dekatkanlah mereka ke masjid surau serta majlis-majlis ilmu.
Bantulah mereka dalam membina dan melayari bahtera kehidupan dengan penuh aman dan damai tanpa ungkitan kisah yang lalu.
Sesungguhnya, saya katakan jika pasangan tersebut telah diberi sebuah pengajaran yang terbaik maka tidak mustahil ia akan menjadi pasangan yang unggul yang amat berterima kasih kepada kedua ibu bapanya dan dapat membina kehidupan boleh jadi jauh lebih baik daripada yang lain.
Ingatlah, sehebat mana kita pun pasti diuji tidak kurang yang rebah dalam ujian dan terkandas dan ramai juga yang berjaya menghadapi pelbagai situasi dengan sebab sokongan dan dokongan dari semua pihak.
Jadilah golongan yang membina dan mendamaikan bukan golongan yang meruntuh serta merosakkan dan memusnahkan sesebuah kehidupan. Bak kata pepatah Melayu, “
Buang yang keruh, ambil yang jernih.
”
Kami yakin dan percaya jika peranan seperti ini dapat dimainkan dengan sebaik mungkin oleh semua pihak termasuk kerajaan, para agamawan, NGO, masyarakat, apatah lagi ibu bapa dan pasangan yang terbabit, maka keadaan tidaklah menuju separah itu. Sebaliknya, sebuah kehidupan yang baik dengan pengislahan dapat dibina semula.
Justeru, sekali lagi kami katakan berkenaan dengan pengguguran bahawa
haram bagi penzina yang mengandung anak luar nikah untuk menggugurkan anak tersebut disebabkan oleh dosa zina tersebut
. ِHal ini kerana sekiranya dia membunuh janin tersebut, dia telah melakukan dosa yang bertingkat, iaitu berzina dan juga membunuh janin yang tidak bersalah. Firman Allah SWT:
Firman Allah SWT:
وَلَا تَقْتُلُوا النَّفْسَ الَّتِي حَرَّمَ اللَّهُ إِلَّا بِالْحَقِّ ۗ وَمَن قُتِلَ مَظْلُومًا فَقَدْ جَعَلْنَا لِوَلِيِّهِ سُلْطَانًا فَلَا يُسْرِف فِّي الْقَتْلِ ۖ إِنَّهُ كَانَ مَنصُورًا
Maksudnya:
 Dan janganlah kamu membunuh diri seseorang manusia yang diharamkan oleh Allah membunuhnya kecuali dengan alasan yang benar. Dan sesiapa yang dibunuh secara zalim, maka sesungguhnya Kami telah menjadikan warisannya berkuasa menuntut balas. Dalam pada itu, janganlah ia melampau dalam menuntut balas bunuh itu, kerana sesungguhnya ia adalah mendapat sepenuh-penuh pertolongan (menurut hukum Syarak).
(Surah al-Isra’: 33)
Kami akhiri dengan keburukan-keburukan yang datang daripada zina sebagaimana yang disebut oleh al-Zahabi dalam kitab
al-Kabair
:
Mengikut hukum Islam, penzina yang belum pernah berkahwin disebat 100 kali sebatan sedangkan bagi yang sudah berkahwin, direjam sehingga mati.
Bagi mereka yang terlepas daripada hukuman dunia dan tidak bertaubat, para penzina digantung dengan kemaluan mereka di dalam neraka sambil dipukul kemaluan mereka dengan cemeti daripada besi sambil dicemuh oleh Malaikat Zabaniah.
Dicabut iman daripada dalam hatinya ketika berzina, seperti pakaian yang dicabut daripada tubuh.
Allah Taala tidak akan berkata-kata dengan orang tua yang berzina di Hari Kiamat, tidak mahu melihatnya (yakni membiarkannya), dan tidak menyucikannya daripada dosa-dosa dan baginya azab yang pedih.
Dianggap sebagai dosa paling besar selepas syirik kepada Allah dan membunuh nyawa tanpa alasan yang hak.
Dijadikan bekas seperti ketuhar dalam neraka bagi para penzina, yang sempit bahagian atasnya dan luas bahagian bawahnya, setiap kali disambar api mereka akan menjerit-jerit kerana panas yang melampau.
Kemaluan mereka akan berbau sangat busuk sehingga menyeksa para penghuni ahli neraka.
Iblis berbangga dengan para tenteranya yang berjaya menarik manusia melakukan zina hingga menganugerahkan mahkota istimewa kepada mereka.
Mendapat tiga keburukan di dunia; dihilangkan seri wajahnya, dipendekkan umurnya dan berkekalan dalam kefakiran.
Memperolehi tiga keburukan di akhirat; kemurkaan Allah, penghitungan amal yang buruk dan azab neraka.
Dijadikan sebatang sungai dalam neraka yang mengalirkan nanah dan muntah daripada kemaluan orang berzina yang menjadi minuman para peminum arak.
Dijadikan bagi mereka sebuah lembah di dalam neraka yang dalamnya ada ular dan kala jengking sebesar baghal, yang memiliki tujuh puluh duri yang berbisa yang mengengat para penzina selama seribu tahun sehingga terlerai dagingnya.
Dijadikan azab kubur baginya seperti azab separuh umat.
Diharamkan syurga buat orang yang berzina sedangkan dia tahu perbuatan itu dilarang.
Selain itu, perbuatan zina juga boleh merosakkan nasab manusia dengan lahirnya anak di luar hubungan perkahwinan. Semoga Allah mengampuni kita dan menjauhi kita daripada perbuatan-perbuatan yang keji dan mungkar. (Lihat
al-Kabair
, 1/50-54)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Jun 2023 bersamaan 27 Zulkaedah 1444H


#1821: Penzina Lelaki Berkahwin Dengan Penzina Perempuan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum Dato’ Seri, baru-baru ni tular kes seorang lelaki membunuh teman wanitanya yang sedang hamil. Apakah hukum jikalau seorang lelaki terlanjur dan menyebabkan wanita tersebut hamil. Wajib berkahwin secepat mungkinkah?
Jawapan
 :
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Orang yang melakukan zina hendaklah bertaubat, kerana zina adalah salah satu dosa besar yang diharamkan dalam Islam dan yang dikenakan amaran keras kepada orang yang melakukannya. Firman Allah SWT:
وَالَّذِينَ لَا يَدْعُونَ مَعَ اللَّهِ إِلَٰهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ ۚ وَمَن يَفْعَلْ ذَٰلِكَ يَلْقَ أَثَامًا ﴿٦٨﴾ يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا
Maksudnya: “
Dan juga mereka yang tidak menyembah sesuatu yang lain bersama-sama Allah, dan tidak membunuh jiwa yang diharamkan Allah membunuhnya, kecuali dengan jalan yang hak (yang dibenarkan oleh syarak), dan tidak pula berzina; dan sesiapa melakukan yang demikian, akan mendapat balasan dosanya; Akan digandakan baginya azab seksa pada hari kiamat, dan ia pula akan kekal di dalam azab itu dengan menerima kehinaan”
(Surah al-Furqan: 68-69)
Secara umumnya, Allah SWT melarang orang-orang mukmin menikahi orang yang berzina, baik lelaki ataupun perempuan sebagaimana firman-Nya:
الزَّانِي لَا يَنكِحُ إِلَّا زَانِيَةً أَوْ مُشْرِكَةً وَالزَّانِيَةُ لَا يَنكِحُهَا إِلَّا زَانٍ أَوْ مُشْرِكٌ ۚ وَحُرِّمَ ذَٰلِكَ عَلَى الْمُؤْمِنِينَ
Maksudnya
: “
Lelaki yang berzina (lazimnya) tidak ingin berkahwin melainkan dengan perempuan yang berzina atau perempuan musyrik; dan perempuan yang berzina itu pula (lazimnya) tidak ingin berkahwin dengannya melainkan oleh lelaki yang berzina atau lelaki musyrik. Dan perkahwinan yang demikian itu terlarang kepada orang-orang yang beriman.”
(Surah al-Nur: 3)
Ibn Kathir menjelaskan berkenaan ayat di atas, ia merupakan pemberitahuan daripada Allah SWT bahawa lelaki penzina tidaklah berpasangan kecuali dengan wanita penzina atau wanita musyrikah. Iaitu, menuruti kehendaknya untuk berzina kecuali wanita penzina derhaka atau wanita musyrikah yang tidak memandang haram perbuatan zina. Demikian pula (وَالزَّانِيَةُ لَا يَنكِحُهَا إِلَّا زَانٍ) “dan perempuan yang berzina itu pula (lazimnya) tidak ingin berkahwin dengannya melainkan oleh lelaki yang berzina,” iaitu derhaka kerana berzina, (أَوْ مُشْرِكٌ) “atau lelaki musyrik,” yang tidak menganggap zina sebagai perbuatan haram. (Lihat
Tafsir al-Quran al-‘Azim
, 10/165-166)
Al-Maraghi berkata: Sungguh tepat perumpamaan yang mengatakan, “Burung hanya hinggap di kalangan kumpulan yang sejenis dengannya.” Tidak dapat dinafikan, hukum atau anggapan ini hanya bersikap umum dan tidak terlaksana pada semua keadaan. Ia samalah seperti ungkapan kata-kata, “Kebaikan hanya dilakukan oleh orang yang bertakwa,” sedangkan hakikatnya orang yang tidak bertakwa pun kadang-kadang melakukan kebaikan. Demikian halnya dengan lelaki yang berzina, kadang-kadang lelaki begini mengahwini wanita mukmin yang suci dan terdapat juga perempuan yang berzina dikahwini oleh lelaki mukmin yang suci. (Lihat
Tafsir al-Maraghi
, 9/4712)
Jika orang yang melakukan zina bertaubat kepada Allah dengan sebenar-benarnya dan seikhlasnya, maka Allah akan mengampuninya dan mengampunkan dosanya. Allah SWT berfirman, setelah menyebutkan peringatan kepada orang yang melakukan zina:
إِلَّا مَن تَابَ وَآمَنَ وَعَمِلَ عَمَلًا صَالِحًا فَأُولَٰئِكَ يُبَدِّلُ اللَّهُ سَيِّئَاتِهِمْ حَسَنَاتٍ ۗ وَكَانَ اللَّهُ غَفُورًا رَّحِيمًا ﴿٧٠﴾ وَمَن تَابَ وَعَمِلَ صَالِحًا فَإِنَّهُ يَتُوبُ إِلَى اللَّهِ مَتَابًا
Maksudnya:

“Kecuali orang yang bertaubat dan beriman serta mengerjakan amal yang baik, maka orang-orang itu, Allah akan menggantikan (pada tempat) kejahatan mereka dengan kebaikan; dan adalah Allah Maha Pengampun, lagi Maha Mengasihani. Dan sesiapa yang bertaubat serta beramal soleh, maka sesungguhnya (dengan itu) ia bertaubat kepada Tuhannya dengan sebenar-benar taubat;”
(Surah al-Furqan: 70-71)
Jika orang itu bertaubat dengan ikhlas, maka dibolehkan baginya untuk menikah, setelah mereka meninggalkan dosa ini.
Syeikh Muhammad bin Ibrahim ditanya tentang hukum menikah dengan wanita yang berzina. Baginda bersabda: “Tidak boleh mengahwini wanita yang berzina sehingga dia bertaubat. jika seorang lelaki ingin mengahwininya, dia hendaklah memastikan bahawa dia tidak hamil, dengan menunggu sehingga dia datang haid sebelum mengahwininya. Jika dia hamil, maka tidak boleh baginya mengahwininya sehingga dia bersalin.” (Lihat
al-Fatawa al-Jami’ah li’ al-Mar’ah al-Muslimah
, 2/584)
Selain itu, Imam al-Mawardi berkata: “Jika seorang lelaki berzina dengan seorang wanita, maka halal baginya untuk menikahinya. Ini adalah pendapat majoriti para sahabat dan fuqaha’. Dalil kami adalah firman Allah SWT setelah menyebutkan larangan-larangan yang terkait dengan hubungan keluarga dan nasab, ‘
Dan dihalalkan bagi kamu apa yang ada di luar itu
‘ (Surah al-Nisa’: 24). Ayat ini mencakup baik wanita yang terjaga kehormatannya mahupun wanita yang berzina. Pendapat ini didasarkan pada ijma’ sahabat, dan telah diriwayatkan daripada Abu Bakar, Umar, Ibn Umar, Ibn Abbas, dan Jabir R.Anhum. Diriwayatkan dari Abu Bakar R.A, beliau berkata:
إِذَا زَنَى رَجُلٌ بِامْرَأَةٍ لَمْ يَحْرُمْ عَلَيْهِ نِكَاحُهَا
Maksudnya:
‘Jika seorang lelaki berzina dengan seorang wanita, tidaklah diharamkan baginya untuk menikahinya.’
Diriwayatkan dari Umar R.A bahawa beliau menghukum dengan hukuman sebat bagi para pelaku zina, dan beliau berupaya untuk menikahkan keduanya.
Diriwayatkan dari Ibnu Abbas R.Anhuma ketika ditanya tentang apakah seorang pezina boleh menikahi penzina wanita? Beliau menjawab:
نَعَمْ، وَلَوْ سَرَقَ رَجُلٌ من كرم عنباً لَكَانَ يَحْرُمُ عَلَيْهِ أَنْ يَشْتَرِيَهُ
Maksudnya:
 ‘Ya, jika seseorang mencuri dari kebun anggur orang mulia, apakah dia diharamkan membelinya?’
Inilah pendapat yang telah kami sebutkan, dan tidak ada perbezaan pendapat daripada mereka selain daripada yang telah kami sebutkan, maka ia menjadi ijma’.” (Lihat
al-Hawi al-Kabir
, 9/189)
Dairah al-Ifta’ Jordan dalam fatwanya menyebutkan: “Tidak dapat disangkal bahawa hukum ini khusus berlaku jika kedua belah pihak bersetuju, dan itu tidak membebaskan mereka dari hukuman dosa jika telah terbukti dengan bukti atau pengakuan bahawa mereka berzina. Tetapi yang dimaksudkan di sini adalah untuk menjelaskan keabsahan perkahwinan mereka setelah peristiwa tersebut. Tidak bolehlah dosa menjadi alasan untuk menutup pintu yang halal secara mutlak, agar tidak menyebabkan peningkatan perbuatan fasiq dan zina ketika seseorang yang berzina mengetahui bahawa dia tidak dibenarkan berkahwin selepas itu.Dalam setiap keadaan, perkahwinan seorang lelaki dengan wanita yang telah berzina dengannya dilakukan dengan persetujuan dan persetujuan daripada kedua belah pihak dan wali perempuan tersebut, dan tidak dilakukan secara paksa melalui undang-undang untuk membebaskan diri daripada hukuman. Hak bagi keduanya untuk menolak perkahwinan tersebut tetap ada. Adapun hukum syariah, jika syarat-syaratnya terpenuhi, hukuman berlaku bagi pelaku zina, baik mereka berkahwin selepas itu atau tidak. Dan bagi mereka yang menikahi seorang perempuan dan dengan pasti mengetahui adia terlibat dalam perbuatan zina yang jelas setelah menikah, kemudian dia memberitahunya secara jujur dan dia tidak bertaubat atau menyesal, maka wajib baginya untuk menceraikannya. Hal ini dilakukan agar tidak mencemarkan kehormatannya dan keturunannya.
Kesimpulan
Sebagai kesimpulan, kami katakan bahawa walaupun seseorang itu telah berzina dengan pasangannnya, sekiranya mereka ingin berkahwin, mereka dibolehkan berkahwin dengan syarat mereka redha akan perkahwinan tersebut dan bertaubat dengan taubat yang nasuha atas dosa zina yang telah mereka lakukan.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Jun 2023 bersamaan 27 Zulkaedah 1444H


#1822: Ucapan Salam Kepada Ahli Kubur dan Kepada Rasulullah SAW

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bagaimana mengucapkan salam ketika di berada tanah perkuburan? Dan adakah terdapat perbezaan dalam memberi salam kepada Rasulullah dan selain Baginda SAW?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Dalam menjawab persoalan di atas, disunatkan jika mengunjungi ahli kubur untuk berdoa kepada mereka sepertimana yang telah diajarkan oleh Rasulullah SAW dan para sahabatnya, di mana diriwayatkan daripada Aisyah R.Anha, katanya kepada Nabi SAW: “Wahai Rasulullah, bagaimana saya ucapkan kepada mereka (ahli kubur)?” Maka Baginda SAW menjawab: Ucapkanlah:
السَّلاَمُ عَلَى أَهْلِ الدِّيَارِ مِنَ الْمُؤْمِنِينَ وَالْمُسْلِمِينَ، وَيَرْحَمُ اللَّهُ الْمُسْتَقْدِمِينَ مِنَّا وَالْمُسْتَأْخِرِينَ، وَإِنَّا إِنْ شَاءَ اللَّهُ بِكُمْ لَلاَحِقُونَ.
Maksudnya:
“Keselamatan bagi tuan rumah ini dari kalangan orang-orang beriman dan kaum muslimin. Semoga Allah merahmati mereka yang telah mendahului kami, dan mereka yang akan datang. Dan sungguh kami dengan kehendak Allah akan menyusul kamu semua.”
Riwayat Muslim (974)
Daripada Buraidah bin Husaib R.A, katanya: “Bahawa Rasulullah SAW pernah mengajarkan kepada mereka jika mereka keluar ke perkuburan, maka di antara mereka mengucapkan:
السَّلاَمُ عَلَيْكُمْ أَهْلَ الدِّيَارِ مِنَ الْمُؤْمِنِينَ وَالْمُسْلِمِينَ وَإِنَّا إِنْ شَاءَ اللَّهُ لَلَاحِقُونَ أَسْأَلُ اللَّهَ لَنَا وَلَكُمْ الْعَافِيَةَ.
Maksudnya:
“Keselamatan bagi tuan rumah ini dari kalangan orang-orang beriman dan kaum muslimin, dan sesungguhnya kami dengan kehendak Allah akan menyusul kamu semua. Aku memohon kepada Allah untuk kami dan kamu semua afiyah.”
Riwayat Muslim (975)

Adab Menziarahi Maqam Rasulullah dan Ucapan Salam Terhadapnya
Berkenaan ucapan salam kepada Rasulullah SAW, kami nyatakan di sini apa yang dinukilkan daripada
al-Fiqh al-Manhaji
 (2/173-174) berkenaan perkara itu. Antara adab dalam menziarahi maqam Nabi SAW ialah:
Apabila sampai di pintu masjid Nabi SAW, melangkah masuk dengan kaki kanan sambil membaca:
أَعُوْذُ بِاللهِ العَظِيْمِ وَبِوَجْهِهِ الكَرِيْمِ وَبِسُلْطَانِهِ القَدِيْمِ مِنِ الشَّيْطَاِن الرَّجِيْمِ، بِسْمِ اللهِ، وَالْحَمْدُلله، اللَّهُمَّ صَلِّ عَلَى مُحَمَّدٍ، وَعَلَى آلِ مُحَمَّدٍ وَسَلَّمَ. اللَّهُمَّ اغْفِرْلِي ذُنُوْبِي وَافْتَحْ لِي أَبْوَابَ رَحْمَتِكَ
Maksudnya:
 “
Aku memohon perlindungan dengan Allah yang Maha Agung, dengan zat-Nya yang Maha Mulia dan dengan kekuasaan-Nya yang Maha Qadim, daripada syaitan yang direjam. Dengan nama Allah dan segala puji-pujian bagi Allah. Ya Allah, berselawatlah ke atas Nabi Muhammad SAW dan ke atas keluarganya, dan sejahterakanlah mereka! Ya Allah, ampunilah dosa-dosaku dan bukakanlah pintu rahmat-Mu untukku
.”
Setelah mendirikan solat di Raudhah, pergilah ke maqam Baginda yang mulia. Berdirilah di situ dengan membelakangi kiblat dan menghadap dinding maqam kira-kira 4 hasta jaraknya daripada bahagian kepala.
Sambil tunduk menghadap dinding maqam, kosongkanlah fikiran daripada hal-hal keduniaan, seolah-olah berhadapan dengan Baginda dengan segala kemuliaan dan kedudukannya yang tinggi dan ucapkanlah salam dengan perlahan:
السَّلاَمُ عَلَيْكَ يَا رَسُوْلَ اللهَ، السَّلاَمُ عَلَيْكَ يَا نَبِيَّ اللهِ، السَّلاَمُ عَلَيْكَ يَا خَيْرَةَ اللهِ، السَّلاَمُ عَلَيْكَ يَا خَيرَةَ رَبِّ العَالَمِيْنَ. جَزَاكَ اللهُ يَا رَسُوْلَ اللهَ عَنَّا أَفْضَلَ مَا جَزَى نَبِيًّا وَرَسُوْلاً عَنْ أُمَّتِهِ. أَشْهَدُ أَنْ لآ إِلَهَ إِلاَّ اللهُ، وَحْدَهُ لاَ شَرِيْكَ لَهُ، وَأَشْهَدُ أَنَّكَ عَبْدُهُ وَرَسُوْلِهِ مِنْ خَلْقِهِ، وَأَشْهَدُ أَنَّكَ قَدْ بَلَّغْتَ الرِّسَالَةَ، وَأَدَّيْتَ الأَمَانَةَ، وَنَصَحْتَ الأُمَّةَ، وَجَاهَدْتَ فِي اللهِ حَقَّ جِهَادِهِ
Maksudnya:
 “
Sejahtera ke atasmu wahai Rasulullah. Sejahtera ke atasmu wahai Nabi Allah. Sejahtera ke atasmu wahai insan pilihan Allah. Sejahtera ke atasmu wahai insan pilihan Tuhan seluruh alam. Semoga Allah memberi balasan kepadamu bagi pihak kami wahai Rasulullah, sebaik-baik balasan yang Allah berikan kepada Nabi dan Rasul bagi pihak umatnya. Aku bersaksi bahawa tiada Tuhan yang disembah dengan sebenar-benarnya melainkan Allah yang tiada sekutu bagi-Nya. Dan aku bersaksi bahawa engkau adalah hamba-Nya dan Rasul dari kalangan makhluk-Nya. Aku bersaksi juga bahawa engkau telah menyampaikan risalah, menunaikan amanah, menasihati ummah dan berjihad untuk Allah sebenar-benar jihad
.”
Kemudian, bergeraklah sedikit ke kanan di tempat kubur Abu Bakar dan ucapkanlah salam:
السَّلاَمُ عَلَيْكَ يَا أَبَا بَكْرِ الصِّدِّيْقِ
Maksudnya:
 “
Sejahtera ke atasmu wahai Abu Bakar al-Siddiq
.”
Kemudian, bergerak lagi ke kanan di tempat kubur Umar bin al-Khattab dan ucapkanlah salam:
السَّلاَمُ عَلَيْك يَا عُمَرَ بِنْ الْخَطَّابِ
Maksudnya:
 “
Sejahtera ke atasmu wahai Umar bin al-Khattab
.”
Kemudian, kembalilah ke tempat permulaan. Sambil menghadap kiblat, berdoalah untuk diri sendiri dan semua orang Mukmin, sebarang doa yang dihajati. Sesungguhnya itulah masa berdoa yang mustajab, Insya-Allah. (Lihat
al-Fiqh al-Manhaji
, 2/173-174)
Semoga Allah SWT mengurniakan kepada kita keselamatan dan kebahagiaan di dunia dan akhirat. Kami akhiri dengan doa:
اللَّهُمَّ إِنَّا نَعُوذُ بِكَ مِنْ عَذَابِ الْقَبْرِ، وَمِنْ عَذَابِ النَّارِ، وَمِنْ فِتْنَةِ الْمَحْيَا وَالْمَمَاتِ، وَمِنْ فِتْنَةِ الْمَسِيحِ الدَّجَّالِ
Maksudnya:

“Ya Allah, sesungguhnya kami berlindung kepada-Mu daripada seksa kubur, daripada azab api neraka, daripada fitnah kehidupan dan kematian, dan daripada fitnah al-Masih al-Dajjal.”
Bertarikh: 19 Jun 2023 bersamaan 30 Zulkaedah 1444H


#1823: Kencing di Tempat Mandi — Bilik Air

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada satu soalan. Apakah hukum saya kencing dalam bilik air dan bukannya tandas? Sebabnya waktu tersebut hanya bilik air sahaja yang kosong sedangkan tandas semua penuh. Saya pula hanya hendak buang air kecil. Mohon pencerahan Dato’ Seri sebab saya dengar ada yang berpendapat hukumnya makruh. Terima kasih.

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, terdapat sebahagian ulama menghukumkan sebagai makruh untuk kencing di tempat mandi. Hal ini adalah berdasarkan kepada hadith daripada Abdullah bin Mughaffal bahawa Nabi SAW bersabda:
لَا يَبُولَنَّ أَحَدُكُمْ فِي مُسْتَحَمِّهِ، فَإِنَّ عَامَّةَ الْوَسْوَاسِ مِنْهُ
Maksudnya:
 “
Janganlah salah seorang daripada kamu kencing di tempat mandian kerana kebanyakan waswas berpunca daripadanya.
”
Riwayat al-Tirmizi (21); al-Nasa’i (36); Abu Daud (27)
[1]
Terdapat riwayat lain daripada Humaid bin ‘Abd al-Rahman, katanya: Aku bertemu seseorang yang bersahabat dengan Nabi SAW sebagaimana Abu Hurairah R.A bersahabat dengannya selama empat tahun, katanya:
نَهَى رَسُولُ اللَّهِ صَلَّى اللَّهُ عَلَيْهِ وَسَلَّمَ أَنْ يَبُولَ أحدنا فِي مُغْتَسَلِهِ
Maksudnya:
 “
Rasulullah SAW melarang salah seorang daripada kami untuk kencing di tempat mandinya.
”
Riwayat al-Nasa’i (238); Abu Daud (28); Imam al-Nawawi menilainya sebagai sahih dalam
al-Majmu‘
 (2/91)
Menurut Ibn al-Athir, perkataan
al-Mustaham
 “المُسْتَحَمّ” adalah merujuk kepada suatu tempat di mana seseorang mandi dengan air panas. Pada asalnya, perkataan itu merujuk kepada air panas (iaitu mandi dengan air panas), kemudian dikatakan mandi dengan apa-apa air sekalipun sebagai
istihmam
. (Lihat
al-Nihayah fi Gharib al-Hadith wa al-Athar
, 1/445).
Manakala lafaz, “إِنَّ عَامَّةَ الْوِسْوَاسِ مِنْهُ” pula bermaksud kebanyakan waswas itu terjadi disebabkan oleh air kencing di tempat mandi kerana ia menjadikan tempat tersebut menjadi najis, lalu timbullah perasaan waswas dalam hatinya sama ada terdapat sesuatu daripada air kencing tersebut yang mengenainya ataupun tidak. (Lihat
Tuhfah al-Ahwazi
, 1/81).
Al-Syaukani menyebutkan, hadith ini menunjukkan kepada larangan untuk kencing di tempat mandi kerana masih berbaki kesannya. Justeru, apabila terpercik kepada orang yang sedang mandi itu sesuatu daripada air selepas ia jatuh ke tempat kencing tersebut, maka ia telah menajiskannya. Maka orang tersebut ketika mandi akan berterusan membayangkan hal itu, lalu membawanya kepada perasaan waswas yang dilarang oleh Nabi SAW. (Lihat
Nail al-Autar
, 1/114).
Selain itu, Ibn al-‘Uthaimin juga ada menyatakan bahawa maknanya ialah seseorang tidak kencing di tempat dia mandi kerana hal itu akan melahirkan atau membawa kepada perasaan waswas. Misalnya seseorang mengatakan: “Ia mungkin terkena pada pakaianku atau badanku,” atau “Adakah ia seperti ini,” lalu mendatangkan kepadanya perasaan waswas. Hal ini kerana dia tidak benar-benar pasti (yakin) bahawa najis telah mengenainya melalui percikan. (Lihat
Liqa’ al-Bab al-Maftuh
, 186/30).
Selain daripada itu, kebanyakan ulama mengikat larangan ini dengan dua pengikat, iaitu:
Pertama:
 Bilik air dan tempat mandi itu tidak mempunyai laluan atau saluran air (untuk keluar). Sekiranya bilik air atau tempat mandi itu mempunyai saluran untuk air tersebut mengalir keluar, maka tidak mengapa untuk kencing di dalamnya.
Misalnya, ‘Ata’ ada menyebutkan bahawa jika padanya (tempat mandi itu) terdapat laluan keluar (yakni untuk air mengalir keluar), maka tidak mengapa untuk kencing di dalamnya. (Lihat
Musannaf ‘Abd al-Razzaq
, 1/256). Malah Ibn al-Munzir mengulas apa yang diucapkan oleh ‘Ata’ itu sebagai baik. (Lihat
al-Ausat
, 1/344).
Manakala Abdullah bin al-Mubarak pula menyatakan, air kencing itu boleh tersebar dengan meluas dalam bilik mandi apabila adanya air yang mengalir padanya (lalu membawanya ke tempat lain). (Lihat
Sunan al-Tirmizi
, 1/75). Kemudian al-Damiri menjelaskan kenyataan ini dengan menyebutkan, ini adalah sekiranya tidak ada laluan bagi air kencing itu mengalir keluar seperti tempat buang air yang disediakan bagi tujuan tersebut. (Lihat
al-Najm al-Wahhaj fi Syarh al-Minhaj
, 1/295).
Kedua,
 lantai bilik mandi bersifat lembut atau tanah, di mana jika air kencing terkenanya ia akan meresap ke dalam tanah dan kekal di dalamnya. Hal tersebut menjadi sebab timbulnya perasaan waswas dalam dirinya bahawasanya dia terkena najis. Akan tetapi jika lantai bilik mandi itu bersifat padat seperti jubin di mana air kencing dapat mengalir di atasnya, maka tidak dilarang untuk kencing.
Menurut al-Hafiz Waliyuddin al-‘Iraqi, sebahagian ulama memahami hadith ini sebagai merujuk kepada bilik mandi jika lantainya bersifat lembut dan tidak ada padanya laluan untuk air keluar, di mana jika air kencing terkena lantai itu, ia akan meresap ke dalam lantai atau tanah tersebut lalu kelal berada di dalamnya. Namun, jika lantai itu bersifat padat seperti menggunakan jubin dan seumpamanya di mana air kencing dapat mengalir dan tidak kekal berada di atasnya (kerana tidak dapat meresap), atau terdapatnya saluran air (untuk keluar) seperti longkang dan seumpamanya, maka tidak dilarang untuk kencing di dalam bilik mandi itu. (Lihat
Hasyiah al-Suyuti ‘ala Sunan al-Nasa’i
, 1/36).
Begitu juga Ibn al-Qayyim turut menyebutkan bahawa sekiranya tempat mandi itu lantainya bersimen (seperti dengan jubin dan sebagainya) dan air kencing tidak dapat kekal berada padanya, tetapi sebaliknya mengalir keluar bersama-sama dengan air, maka perbuatan kencing di dalamnya tidak dihukumkan sebagai makruh oleh jumhur fuqaha. (Lihat
Tahzib al-Sunan
, 1/118).
Ringkasnya,
‘illah
 atau sebab dilarang seseorang itu untuk kencing di tempat mandi adalah kerana dibimbangi air kencing tersebut akan terkena pada orang yang mandi tanpa dia menyedarinya, lalu timbullah perasaan waswas. Oleh sebab itu, jika seseorang kencing di tempat mandi yang mempunyai laluan air keluar lalu menjirusnya dengan air bersih, maka tidak mengapa kerana sebab atau
‘illah
 larangan tersebut sudah lagi tiada.
Kami juga ingin menegaskan di sini bahawa larangan yang terdapat dalam hadith di atas difahami oleh kebanyakan ulama sebagai makruh (dan bukannya haram). Dinyatakan dalam
al-Mausu‘ah al-Fiqhiyyah al-Kuwaitiyyah
 (43/154) bahawa ulama mazhab Hanafi, Syafi‘i dan Hanbali berpendapat makruh untuk kencing di tempat mandi — bilik air. Malah, al-Syaukani menyebutkan, diikat larangan tersebut dengan
‘illah
 atau sebab yang membawa kepada larangan itu iaitu menimbulkan perasaan waswas, maka ia boleh untuk dijadikan sebagai bukti (
qarinah
) yang menunjukkan kepada perpindahan hukum asal larangan daripada haram kepada makruh. (Lihat
Nail al-Autar
, 1/114).
Kesimpulannya
Oleh itu, berdasarkan kepada kenyataan dan perbincangan di atas,
kami berpendapat tidak mengapa untuk seseorang itu kencing di dalam bilik air atau bilik mandi, kemudian dia hendaklah menjirusnya dengan air bersih selepas itu
. Hal ini kerana kini semua bilik mandi atau bilik air dilengkapi saluran untuk air keluar, malah lantainya juga tidak lagi bersifat lembut atau tanah sehingga membolehkan air kencing terserap ke dalamnya.
Saya cadangkan agar bilik air atau tempat mandi disempadankan dengan tandas. Inilah yang sebaiknya, bukan pada tempat yang sama. Jika ini boleh dilakukan maka sifat was-was dapat dihilangkannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Ibn al-Qattan menilainya sebagai sahih dalam
Bayan al-Wahm wa al-Iham
 (5/606). Imam al-Nawawi dalam
Khulasah al-Ahkam
 (1/156) menilainya sebagai
hasan
. Selain itu, ia juga dinilai sebagai sahih oleh al-‘Iraqi dan Syeikh Muqbil al-Wadi‘i dalam
al-Sahih al-Musnad
 (903). Sekalipun begitu, sebahagian ulama ada membahaskan mengenai hadith ini kerana dalam sanadnya terdapat perawi bernama Asy‘ath bin Abdullah al-A‘ma dan padanya terdapat kritikan. Syeikh al-Albani menilainya sebagai sahih dalam
Dha‘if al-Tirmizi
 (21) tanpa lafaz tambahan, “فَإِنَّ عَامَّةَ الْوَسْوَاسِ مِنْهُ” kerana bagi lafaz hadith dalam perenggan pertama terdapatnya syawahid, berbeza dengan ayat dalam lafaz tambahan ini.
Bertarikh: 19 Jun 2023 bersamaan 30 Zulkaedah 1444H


#1824: Maksud Nama Allah al-Kabir (الكَبِيْرُ) dan Adakah al-Akbar Itu Salah Satu Nama Allah?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa maksud nama Allah yang disebut al-Kabir? Adakah al-Akbar merupakan salah satu nama Allah? Mohon penjelasan.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Berkenaan persoalan di atas, adapun salah satu daripada nama-nama Allah itu adalah al-Kabir (الكَبِيْرُ). Allah SWT berfirman:
ذَٰلِكَ بِأَنَّ اللَّهَ هُوَ الْحَقُّ وَأَنَّ مَا يَدْعُونَ مِن دُونِهِ هُوَ الْبَاطِلُ وَأَنَّ اللَّهَ هُوَ الْعَلِيُّ الْكَبِيرُ
Maksudnya:
 Bersifatnya Allah dengan kekuasaan dan luas ilmu pengetahuan itu kerana bahawasanya Allah, Dia lah sahaja Tuhan Yang Sebenar-benarnya, dan bahawa segala yang mereka sembah selain dari Allah itulah yang nyata palsunya. Dan (ingatlah) sesungguhnya Allah jualah Yang Maha Tinggi keadaanNya, lagi Maha Besar (kekuasaanNya).
(Surah al-Hajj: 62)
Al-Tabari berkata: Maksud lafaz ‘الْكَبِيرُ’ (Yang Maha Besar) adalah, segala sesuatu berada di bawah Allah, dan tidak ada sesuatu yang lebih besar dari-Nya. (Lihat
Jami’ al-Bayan,
18/615)
Allah SWT turut berfirman:
 عَالِمُ الْغَيْبِ وَالشَّهَادَةِ الْكَبِيرُ الْمُتَعَالِ
Maksudnya: “
Dia lah yang mengetahui perkara-perkara yang ghaib dan yang nyata; Dia lah jua Yang Maha Besar, lagi maha Tinggi (Yang mengatasi segala-galanya).”
(Surah al-Ra’d: 9)
Ibn Kathir berkata: Dia lah Tuhan Yang Maha Besar, yang lebih besar daripada segala sesuatu, dan Dia-lah Yang Maha Tinggi di atas segala sesuatu.” (Lihar
Tafsir al-Quran al-‘Azim,
4/76)
Syeikh Dr. Wahbah al-Zuhaili berkata: ‘الْكَبِيرُ’ yakni Yang Maha Agung. (Lihat
al-Tafsir al-Munir,
7/122)
Dari sudut bahasa, al-Kabir (الكَبِيْرُ) ia dalam bentuk
sighah mubalaghah
 (صِيْغَةُ المُبَالَغَةِ), iaitu bentuk yang menyatakan bersangatan atau berlebihan. Maksudnya, Allah memiliki kebesaran yang luar biasa pada Zat-Nya dan pada Sifat-Sifat-Nya. Al-Kabir (الكَبِيْرُ) juga membawa makna Allah memiliki kebesaran pada ketinggian dalam kedudukan-Nya.  (Lihat
Asma’ Allah al-Husna – Jalaluha wa Thamaratuha,
hlm. 166)
Syeikh al-Sa’di berkata: Al-Kabir (الكَبِيْرُ) ialah Tuhan yang memiliki kebesaran pada Zat-Nya, pada Sifat-Sifat-Nya. Dia Zat yang mempunyai kebesaran pada jiwa seluruh penghuni langit dan penghuni bumi. (Lihat
Tafsir Asma’ Allah al-Husna,
hlm. 242)
Syeikh al-Qahtani berkata: Al-Kabir (الكَبِيْرُ) adalah Allah SWT yang disifatkan dengan segala sifat kebesaran, keagungan, kehebatan. Dia Maha Besar daripada segala sesuatu, Maga Agung, Maha Tinggi mengatasi segala sesuatu. Dia Maha Agung dan Maha Mulia di dalam jiwa para wali-Nya dan dalam hati para insan pilihan-Nya. Hati mereka penuh dengan perasaan mengagungkan-Nya dan membesarkan-Nya, sambil tunduk dan patuh kepada keagungan-Nya. (Lihat
Syarh Asma’ Allah al-Husna fi Dhau’i al-Kitab wa al-Sunnah,
hlm. 55)
Antara kesan dan kebaikan bagi seseorang yang mentauhidkan Allah dengan Nama-Nya Al-Kabir (الكَبِيْرُ) ini ialah, dia akan sentiasa merendahkan dirinya ketika beribadah kepada Allah. Dia akan membuang segala sifat membesarkan diri kerana sifat itu sebenarnya hanya milik Allah SWT sendiri. Dia juga akan menyedari kekurangan dirinya walaupun dia seorang pemimpin yang dihormati dan disegani oleh orang ramai. Dia akan menerima nasihat dan teguran orang bawahannya dengan senang hati. Sekiranya kesombongan tiba-tiba muncul dalam dirinya, maka dia akan segera ingat bahawa sifat itu hanya Allah SWT sahaja yang layak menyandangnya. (Lihat
al-Du’a bi al-Asma’ al-Husna,
hlm. 168)
Berkenaan persoalan, adakah Akbar (الأَكْبَرُ) itu merupakan salah satu daripada nama Allah? Setakat pengetahuan kami, tidak terdapat nama Akbar (الأَكْبَرُ) disebut dalam al-Quran dan al-Sunnah sebagai nama Allah. Dan nama-nama Allah itu adalah bersifat taufiqiyyah (تَوْقِيْفِيَّة).
Imam al-Nawawi menyebut: “Sesungguhnya nama-nama Allah itu bersifat
tauqifiyyah
, iaitu tidak ditetapkan kecuali berdasarkan dalil-dalil sahih.” (Lihat
al-Minhaj fi Syarh Sahih Muslim Ibn al-Hajjaj
, 7/188)
Wallahu a’lam.
Bertarikh: 19 Jun 2023 bersamaan 30 Zulkaedah 1444H


#1825: Menamakan Anak dengan Nama ‘Akbar’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dr. Zulkifli. Diharap Dr Zul sentiasa berada di dalam rahmat Allah SWT. Saya baru sahaja dikurniakan anak
down syndrome
. Saya dapat tahu anak saya down syndrome sejak dari awal pregnancy. Sejak dari itu, saya kerap solat hajat dan tahajud untuk bayi.
Sehinggakan saya rasa suka dan senang untuk bangun awal pagi untuk memulakan kehidupan saya. Saya merasakan Allah Maha Besar, ada sebab dia kurniakan saya anak down syndrome.
Allah Maha Mengetahui dan sebaik-baik perancang. Kini saya redha dengan kehadiran anak ini. Oleh itu saya merasakan anak ini adalah anugerah terbesar yang dikurniakan sepanjang hidup saya. Saya nak namakan anak saya Akbar. Akan tetapi ramai yang suruh saya rujuk semula boleh ke namakan sempena nama-nama Allah? Saya tidak tahu sama ada nama Akbar dibenarkan ataupun tidak. Mohon pencerahan. Sekian terima kasih.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Pertamanya, kami nyatakan bahawa nama yang baik untuk diberikan kepada anak adalah nama yang dimulakan dengan Abdul seperti Abdullah atau Abdul Rahman. Begitu juga, dengan nama-nama yang ada pujian seperti Ahmad, Hamid, Mahmud dan lain-lain. Hal ini berdasarkan hadith Nabi SAW:
تَسَمَّوْا بِأَسْمَاءِ الأَنْبِيَاءِ، وَأَحَبُّ الأَسْمَاءِ إِلَى اللَّهِ عَبْدُ اللَّهِ وَعَبْدُ الرَّحْمَنِ، وَأَصْدَقُهَا حَارِثٌ وَهَمَّامٌ، وَأَقْبَحُهَا حَرْبٌ وَمُرَّةُ .
Maksudnya:
“Namakan anak-anakmu dengan nama para Nabi dan nama yang paling disukai Allah ialah Abdullah dan Abdul Rahman. Dan nama yang paling benar ialah Haris dan Hammam. Dan nama yang paling buruk Harb dan Murrah.”
Riwayat Abu Daud (4950) dan al-Bukhari dalam al-Adab al-Mufrad (814)
Dalam menjawab persoalan di atas, pertama, adakah Akbar (الأَكْبَرُ) itu merupakan salah satu daripada nama Allah?
Setakat pengetahuan kami, tidak terdapat nama Akbar (الأَكْبَرُ) disebut dalam al-Quran dan al-Sunnah sebagai nama Allah, manakala nama-nama Allah adalah bersifat
taufiqiyyah
(تَوْقِيْفِيَّة).

Adapun daripada nama-nama Allah itu, salah satunya ialah al-Kabir (الكَبِيْرُ). Kami telah jelaskan sebelum ini dalam siri Ahkam Syar’iyyah sebelum ini bertajuk:
Maksud al-Kabir dan Adakah al-Akbar Itu Salah Satu Nama Allah?
Pada asalnya, perkataan Allahu Akbar (الله أكبر) seperti macam sifat. Justeru, kami nyatakan bahawa menamakan anak dengan nama Akbar adalah dibolehkan.
Namun, kami juga mencadangkan, yang lebih sesuai, iaitu dengan memberikan nama seperti Abdul Mun’im, iaitu hamba kepada Yang Maha Mengurniakan, atau Abdul Wadud, iaitu hamba kepada Yang Maha Pengasih dan Penyayang dan seumpamanya.
Semoga Allah SWT jadikan anak-anak kita sebagai penawar dan penyejuk mata hati kita. Marilah kita sentiasa berdoa untuk kita dan keluarga kita semua:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:

“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
(Surah al-Furqan: 74)
Bertarikh: 19 Jun 2023 bersamaan 30 Zulkaedah 1444H


#1826: Menziarahi Saudara Ketika Masih Dalam Iddah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Mohon penjelasan. Boleh ke ibu saya yang dalam iddah kematian suami keluar bermusafir menziarahi kakaknya  di negeri lain dan bermalam di sana?
Jawapan
 :
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
‘Iddah dari sudut bahasa bermaksud kiraan,hitungan atau bilangan. Ini kerana ia merangkumi bilangan suci daripada haid dan juga bilangan bulan.
Dari segi istilah, ‘iddah ialah nama bagi tempoh tertentu bagi seseorang perempuan menunggunya, semata-mata mematuhi perintah Allah (ta’abbudi) atau sebagai tanda kesedihan terhadap pemergian suami, atau memastikan rahimnya bersih daripada kandungan. Hikmah ‘Iddah bagi kematian suami yang disyariatkan dengan bertujuan:
Menunjuk kesetiaan kepada suami yang telah meninggal dunia. Justeru, Allah SWT mewajibkan isteri bagi menghormatinya, setia dan melayaninya. Justeru tidak sesuai bagi isteri bersikap sebaliknya selepas kematian suami
Menggantikan adat jahiliyyah yang mewajibkan isterinya berkurung di tempat yang gelap selama setahun selepas kematian suaminya. (Lihat
al-Fiqh al-Manhaji
, 3/61)
Wanita yang kematian suami, wajib berada dalam idah selama 4 bulan 10 hari. Ini adalah titah perintah al-Quran dan al-Sunnah. Hanya tempoh itu boleh disingkatkan jika beliau mengandung dan melahirkan anak sebelum tempoh tersebut. Firman Allah SWT :
وَٱلَّذِينَ يُتَوَفَّوۡنَ مِنكُمۡ وَيَذَرُونَ أَزۡوَٰجا يَتَرَبَّصۡنَ بِأَنفُسِهِنَّ أَرۡبَعَةَ أَشۡهُر وَعَشۡراۖ
Maksudnya: “Dan orang-orang yang meninggal dunia di antara kamu, sedang mereka meninggalkan isteri-isteri hendaklah isteri-isteri itu menahan diri mereka (ber’iddah) selama empat bulan sepuluh hari”.
Surah al-Baqarah : 234
Adapun bagi yang mengandung dan melahirkan anak, Allah berfirman :
وَأُوْلَٰتُ ٱلۡأَحۡمَالِ أَجَلُهُنَّ أَن يَضَعۡنَ حَمۡلَهُنَّۚ وَمَن يَتَّقِ ٱللَّهَ يَجۡعَل لَّهُۥ مِنۡ أَمۡرِهِۦ يُسۡرا
Maksudnya: “Dan perempuan-perempuan mengandung, tempoh ‘iddahnya ialah hingga mereka melahirkan anak yang dikandungnya. Dan (ingatlah), sesiapa yang bertaqwa kepada Allah, nescaya Allah memudahkan baginya segala urusannya”
Surah al-Talaq : 4
Wanita dalam ‘iddah kematian suami wajib berada di rumah dan tidak meninggalkannya tanpa alasan yang dibenarkan syarak.Ini berdasarkan hadis Furai’ah binti Malik yang mana Rasulullah s.a.w memerintahkannya kekal di rumahnya sehingga selesai tempoh ‘iddah. Sabda Nabi s.a.w kepadanya:
امْكُثِي فِي بَيْتِكِ حَتَّى يَبْلُغَ الكِتَابُ أَجَلَهُ
Maksudnya:
“Kekal di rumah kamu sehingga habis tempoh ‘iddah”
(Riwayat Abu Daud: (2300), al-Tirmizi (1204).
Hadis ini menyatakan bahawa suami kepada Sahabiah ini meninggal dunia dan dia ingin berkabung di tempat yang lain. Maka Nabi SAW  memberitahunya bahawa Allah memerintahkan supaya dia tinggal di rumahnya sehingga berakhirnya ‘iddah. Hadis ini juga menyatakan bahawa wanita yang telah kehilangan suami wajib menjalani iddah dan masa berkabungnya di rumah di mana tempat dia tinggal bersama suaminya dahulu.Dia tidak dibenarkan berpindah daripadanya sehingga mencapai tempoh yang ditetapkan (tempoh ‘iddah) iaitu sekiranya dia hamil dia perlu menunggu sehingga melahirkan anak  dan sekiranya tidak hamil dia harus menunggu selama 4 bulan dan 10 hari. Yang demikian merupakan iddah bagi wanita yang kehilangan suami.[1]
Berkata Imam al-Qadhi Abu Syuja`:
وَعَلَى المتَوَفَّى عَنْهَا زُوْجُهَا وَالمبْتُوتَة مُلَازَمَةُ البَيْتِ إِلَّا لِحَاجَةٍ
Maksudnya:
Ke atas wanita yang kematian suaminya dan yang ditalak bain, wajib tinggal di rumah dan tidak keluar melainkan dengan hajat.
Berkata Imam al-Khatib al-Syirbini: “Penyusun matan (yakni Qadhi Abu Syuja`) menggunakan kalimah hajat untuk memberitahu bahawa keperluan yang bersifat darurat lebih lagi utama untuk pengecualian, seperti keluar kerana takut risiko kebinasaan dan kerosakan terhadap dirinya, atau terhadap hartanya, atau terhadap anaknya daripada kebinasaan dan lemas, maka harus baginya untuk berpindah kerana darurat yang menuntutnya kepada itu, dan haram keluarnya dia tanpa hajat seperti keluar untuk menziarahi (orang sakit), mengunjungi sahabat handai, dan berniaga.” (Lihat,
Al-Iqna’
 ,2/473)
Hikmah `Iddah
Terdapat beberapa hikmah pensyariatan `iddah kepada wanita Islam.  Antara hikmah tersebut ialah:
             Untuk memastikan kekosongan rahim daripada benih suami terdahulu.  Ia bertujuan untuk mengelakkan percampuran benih antara suami dahulu dengan suami yang baharu dikahwininya.
           Bagi `iddah talak
raj`ie
, ia sebagai ruang kepada suami dan isteri untuk berfikir dan menilai semula segala tindakan dan kesilapan yang telah dilakukan termasuk kesan daripada perceraian yang berlaku.  Di samping itu, ia juga dapat memberi peluang kepada suami untuk kembali rujuk kepadaisterinya.
iii.           Bagi perempuan yang kematian suami, tempoh `iddah juga sebagai tempoh berkabung bagi menghormati dan mengingati nikmat perkahwinan terdahulu.  Ia juga sebagai tanda menjaga hak suami dan  tanda menzahirkan kesetiaan isteri kepada suaminya.  Selain itu, berkabung juga sebagai lambang pengabdian diri terhadap perintah Allah SWT.
Menjawab bagi persoalan di atas, setelah meneliti pandangan para ulama kami berpandangan hukum menziarahi saudara ketika masih dalam tempoh ‘iddah adalah tidak dibolehkan kecuali terdapat keperluan yang mendesak.

Hal ini kerana wanita yang berada di dalam ‘iddah kerana kematian wajib ke atasnya melakukan perkara seperti berikut:
Berkabung atas kematian suaminya dengan tidak berhias dan mengenakan bau-bauan seperti bersolek, berhias, memakai baju berwarna terang, memakai barang kemas dan selainnya.
Wajib menetap di rumah yang didudukinya selama tempoh ‘iddah. Isteri juga tidak dibenarkan keluar melainkan sekiranya ada keperluan dan hajat seperti membeli keperluan makanan dan seumpamanya. (Lihat
al-Fiqh al-Manhaji,
 3/71-73)
Terdapat juga hadith yang diriwayatkan oleh Ummu Habibah R.Anha:
لاَ يَحِلُّ لاِمْرَأَةٍ مُسْلِمَةٍ تُؤْمِنُ بِاللَّهِ وَالْيَوْمِ الآخِرِ أَنْ تُحِدَّ فَوْقَ ثَلاَثَةِ أَيَّامٍ، إِلاَّ عَلَى زَوْجِهَا أَرْبَعَةَ أَشْهُرٍ وَعَشْرًا
Maksudnya:

Tidak halal bagi perempuan yang beriman dengan Allah dan hari Akhirat berkabung di atas kematian seseorang melebihi tiga hari melainkan apabila kematian suaminya. Dia hendaklah berkabung selama empat bulan dan sepuluh hari.
Riwayat al-Bukhari (5338)
Wallahua’lam
[1]

https://hadeethenc.com/ar/browse/hadith/58164
Bertarikh: 19 Jun 2023 bersamaan 30 Zulkaedah 1444H


#1827: Harta Yang Di Jumpai Di Jalanan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Dr. Saya ada terjumpa wang di jalan raya atas
highway
 dan saya memang tidak tahu empunya wang itu. Soalan saya bagaimana cara nak buat dengan duit tersebut, disedekah kepada orang miskin atau diberi pada masjid?
Jawapan
:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Takrif
Al-Luqatah
Sebelum kami bahas dengan lebih lanjut, harta yang tercicir ini disebut di dalam Bahasa Arab sebagai
Al-Luqatah
. Dr Wahbah Zuhaili menjelaskan maksud
Al-Luqatah
 di sisi syarak di dalam kitabnya: Daripada Ibnu Qudamah Al-Hanbali
Al-Luqatah
 bermaksud
“Harta yang hilang dari tuannya dan dijumpai oleh orang lain”.
(Lihat
al-Fiqh al-Islam wa Adillatuhu
: 6/4856).
Selain itu Syeikh Mustafa Bugha di dalam kitabnya menyatakan: “
Al-Luqatah mengikut Syarak adalah sesuatu barang atau harta yang bernilai (di sisi syarak), dijumpai di tempat yang tidak mempunyai pemilik, dan tidak mengetahui hak miliknya
”.
(
Lihat
al-Fiqh Al-Manhaji ‘ala Mazhab al-Imam al-Syafi’i
: 7/69).
Syeikh Mustafa Bugha mengklasifikasikan harta
al-Luqatah
 kepada dua bahagian:
Harta
al-Luqatah
 (haiwan) iaitu menjumpai haiwan peliharaan yang bernilai di sisi syarak. Para ulama membahagikannya kepada beberapa bahagian iaitu haiwan yang boleh menguruskan dirinya sendiri seperti unta dan haiwan yang tidak dapat menguruskan dirinya seperti anak lembu.
Harta
al-Luqatah
 (selain daripada haiwan) Syeikh Mustafa Bugha mengharuskan mengambil barang itu dan menjaganya. Ia juga tertakluk kepada hukum syariat samada wajib ataupun tidak. Berkenaan dengan harta
al-Luqatah
 selain haiwan, Nabi S.A.W pernah ditanya berkenaan dengannya seperti hadis yang diriwayatkan oleh Zaid bin Khalid   al-Juhani berkata bahawa Nabi S.A.W ditanya oleh seseorang yang tidak dikenali berkenaan harta
Al-Luqatah
 (harta yang dijumpai) daripada emas atau perak. Sabda Nabi S.A.W :
فَقَالَ”اعْرِفْ وِكَاءَهَا وَعِفَاصَهَا ثُمَّ عَرِّفْهَا سَنَةً فَإِنْ لَمْ تَعْرِفْ فَاسْتَنْفِقْهَا وَلْتَكُنْ وَدِيعَةً عِنْدَكَ فَإِنْ جَاءَ طَالِبُهَا يَوْمًا مِنَ الدَّهْرِ فَأَدِّهَا إِلَيْهِ
”
Maksudnya
:
“kenalilah pengikatnya dan bungkusannya kemudian umumkan ia selama satu tahun sekiranya tidak dijumpai (pemiliknya) maka bolehlah mengambil manfaat daripadanya sekiranya ia dituntut kembali maka kembalikanlah kepadanya
.
Hadis
riwayat Muslim
: 1722
Merujuk kepada persoalan di atas kami telah membahaskan tentang isu luqatah (Harta yang hilang dari tuannya dan dijumpai oleh orang lain) pada artikel  #151
: Jumpa Duit Tepi Jalan.
Untuk mengetahui perbahasan yang lebih terperinci, tuan/puan boleh lah merujuk perbahasan tersebut pada link yang kami sertakan di nota kaki.[1]
Kami berpandangan sekiranya wang yang dijumpai itu mempunyai nilai yang besar,maka wajib dihebahkan wang tersebut selama satu tahun seperti di media sosial atau di khalayak ramai.Ini berdasarkan pendapat jumhur fuqaha yang bersandarkan pada hadis nabi S.A.W daripada Zaid bin Khalid yang bermaksud “
hebahkan ia selama setahun
”. Syeikh Wahbah Zuhaili menulis di dalam kitab beliau berkenaan cara menghebahnya dengan  mengumumkan ke atasnya (harta
Al-Luqatah
) atau mengiklankannya di tempat yang dijumpai, dan di tempat pengumpulan masyarakat seperti pasar, pintu masjid dan kedai-kedai makan.(Lihat
al-Fiqh al-Islam wa Adillatuhu
,
6/4863).
Alhamdulillah, mutakhir ini, dengan perkembangan media terkini, maka amat mudah untuk dimasukkan sama ada Twitter, Instagram mahu pun Facebook atau Tiktok. Sebaik-baiknya tanyalah mereka yang berpengetahuan agama cara untuk mewar-warkan agar yang mendakwa harta yang dia dakwa itu memang benar-benar sifat, bentuk dan tempat barangan tersebut tercicir atau hilang.
Sekiranya harta tersebut tidak dituntut, maka bolehlah disedekahkan kepada masjid atau rumah kebajikan. Sebaiknya diserah kepada pihak berautoriti bagi menjamin keselamatannya dan diputuskan oleh qodi atau hakim untuk proses kegunaan bertujuan kemaslahatan umum atau diserahkan kepada baitumal.
Wallahua’lam
[1]

https://maktabahalbakri.com/151-jumpa-duit-tepi-jalan/
Bertarikh: 19 Jun 2023 bersamaan 30 Zulkaedah 1444H


#1828: Syak Pada Salam Yang Pertama

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum ustaz, maaf mengganggu boleh ke saya bertanya jika seseorang itu was was bacaan salam pertamanya betul ke tidak lalu dia mengulangi kembali bacaan salam pertamanya adakah masih sah solatnya ataupun tetap kena lakukan sujud sahwi dan beri salam semula? Terima kasih ustaz.

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Was-was dari segi bahasa ialah bisikan halus daripada angin dan lain-lain.(Lihat
al-Mausu’ah al-Fiqhiyyah
,
43/147)
Firman Allah SWT:
وَلَقَدْ خَلَقْنَا الْإِنْسَانَ وَنَعْلَمُ مَا تُوَسْوِسُ بِهِ نَفْسُهُ
Maksudnya:
“
Dan sesungguhnya, Kami menciptakan manusia dan mengetahui apa yang dibisikkan oleh hatinya.”
(Surah Qaf: 16)
Dari segi istilah, para fuqaha’ membahagikan takrifan was-was kepada beberapa makna, antaranya:
Was-was bermaksud percakapan di dalam diri sendiri seperti dibisikkan ke dalam diri insan perasaan berbolak-balik samada telah melakukan sesuatu atau belum melakukan sesuatu.
Was-was bermaksud sesuatu yang dibisikkan oleh syaitan ke dalam diri manusia.
Was-was ialah apa yang dibisikkan ke dalam diri manusia ketika melakukan sesuatu perkara kepada tahap yang terlalu berhati-hati sehinggakan apabila telah melakukan sesuatu, dia akan mengulangi perkara itu secara berlebihan dan keterlaluan.
Was-was ialah penyakit pada akal manusia yang apabila dia bercakap maka percakapannya adalah sia-sia.(Lihat
al-Mausu’ah al-Fiqhiyyah
,
43/147)
Syaitan akan membisikkan bisikan ke dalam hati-hati anak Adam ketika anak Adam berada dalam keadaan sedih dan gembira. Jika manusia itu berjaya untuk mengingati Tuhannya, maka syaitan itu akan menjauhinya.(Lihat
Tafsir Ibn Kathir,

4/750)
Firman Allah SWT:
الشَّيْطَانُ يَعِدُكُمُ الْفَقْرَ وَيَأْمُرُكُمْ بِالْفَحْشَاءِ
Maksudnya:

“Syaitan menjanjikan (menakut-nakutkan) kamu dengan kemiskinan dan menyuruh kamu berbuat kejahatan (kikir).
(Surah al-Baqarah: 268)
Ibn Kathir dalam tafsirnya menyebut: Maksud ayat ini adalah, Syaitan sentiasa menakutkan kamu dengan kefaqiran dengan menahan apa yang ada dalam tangan kamu supaya kamu tidak menginfaqkan harta kamu pada jalan keredhaan Allah, dan syaitan sentiasa melarang kamu daripada berinfaq dan sentiasa menyuruh kamu melakukakan kemaksiatan, dosa serta perkara yang diharamkan dan juga yang menyalahi akhlak.(Lihat
Tafsir al-Quran al-Adzim,
 1/538)
Menjawab persoalan di atas dalam isu ini sekiranya seseorang itu syak pada salam yang pertama, maka ia tidak membatalkan solat. Ini kerana kedudukan syak tidak boleh membatalkan yang yakin.
Kami berpendapat jika dia telah melakukan salam yang kedua dengan yakin maka kedudukan salam yang kedua itu telah mengambil tempat rukun salam yang pertama. Ini kerana akhir bagi solat atau kesudahannya dengan salam dan telah berlaku salam yang kedua.
Ibnu Qudamah menyatakan dalam kitabnya : Dan jika ada keraguan dalam meninggalkan salah satu dari rukun-rukun solat, baik dia berada di dalam solat atau di luar solat – apakah dia telah mecacatkannya atau tidak? – maka hukumnya sama seperti orang yang tidak melaksanakannya.(Lihat
al-Mughni
,2/436 )
Nasihat kami, bahawa tinggalkan dan abaikan perasaan itu, dan bina keyakinan dengan belajar ilmu agama, juga berdoalah kepada Allah SWT, contohnya seperti yang diajar oleh Allah SWT:
رّ
بِّ أَعُوذُ بِكَ مِنْ هَمَزَاتِ الشَّيَاطِينِ وَأَعُوذُ بِكَ رَبِّ أَن يَحْضُرُونِ
Maksudnya:
“Wahai Tuhanku, aku berlindung kepadaMu dari hasutan Syaitan-syaitan dan aku berlindung kepadaMu, wahai Tuhanku, supaya Syaitan-syaitan itu tidak menghampiriku”.”Dan aku berlindung kepadaMu, wahai Tuhanku, supaya Syaitan-syaitan itu tidak menghampiriku”.
(Surah al-Mukminun:97-98)
Bertarikh: 19 Jun 2023 bersamaan 30 Zulkaedah 1444H


#1829: Makanan Yang Mengandungi Alkohol

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Saya merupakan pelajar di luar negara, saya ingin bertanyakan soal status halal dan haram makanan. Di sini, semua roti yang dijual di pasaran mengandungi alkohol (roti seperti gardenia). Adakah roti tersebut halal dimakan atau tidak?
Jawapan
:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kaedah asal dalam hukum etanol di dalam makanan ini adalah unsur memabukkan. Apa-apa bahan yang memabukkan maka adalah haram untuk dimakan. Etanol, adalah nama saintifik bagi alkohol. Menurut Kamus Dewan Edisi Keempat, alkohol ialah “cecair yang mudah terbakar dan juga memabukkan”.[1] Berdasarkan definisi ini, meminum alkohol adalah diharamkan kerana ia membawa kepada kemabukan. Dalil bagi keharaman itu adalah hadis riwayat Ummul Mukminin, Saiyidatina Aisyah R.Anha, bahawa Rasulullah SAW bersabda:
كُلُّ شَرَابٍ أَسْكَرَ فَهُوَ حَرَامٌ
Maksudnya:
 “
Semua yang memabukkan adalah haram.
”
Riwayat Bukhari (5263) dan Muslim (2001)
Daripada Jabir RA, bahawa Rasulullah SAW bersabda:
مَا أَسْكَرَ كَثِيرُهُ فَقَلِيلُهُ حَرَامٌ
Maksudnya:
 “
Apabila benda yang banyak memabukkan, maka yang sedikit pun adalah haram.
”
Riwayat Abu Daud (3681), al-Tirmizi (1866) dan Ibn Majah (3393)
Namun, bukan semua makanan yang mengandungi alkohol itu adalah arak. Terdapat makanan dan minuman yang apabila dimakan mengikut uruf setempat tidak memabukkan. Ia juga tidak najis kerana penghasilan alkohol itu bukan tujuan utama pembuatan makanan itu, sebaliknya hanya kesan sampingan.
Menjawab persoalan di atas kami sertakan di sini keputusan Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang membincangkan
Isu Alkohol Dalam Makanan, Minuman, Pewangi Dan Ubat-Ubatan
 pada 14 hingga 16 Julai 2011 telah bersetuju memutuskan seperti berikut:
Setiap minuman arak adalah mengandungi alkohol. Walaubagaimanapun bukan semua alkohol itu adalah arak. Alkohol yang diperolehi dari proses pembuatan arak, hukumnya haram dan najis.
Manakala
alkohol yang diperolehi bukan melalui proses pembuatan arak hukumnya tidak najis, tetapi haram
 (tidak boleh) diminum dalam bentuk aslinya kerana ia adalah racun dan boleh membunuh.
Minuman ringan yang diproses/dibuat
bukan dengan tujuan untuk menghasilkan arak
dan
mempunyai alkohol di bawah aras 1% v/v (volume/volume)
adalah
harus (boleh) diminum
.
Manakala minuman ringan yang
dibuat dengan niat dan cara yang sama seperti proses membuat arak
, sama ada mengandungi banyak atau sedikit alkohol atau alkoholnya disuling adalah
haram diminum
.
Makanan atau minuman yang
mengandungi alkohol secara semulajadi seperti buah-buahan, kekacang atau bijirin
 serta perahannya, atau
alkohol yang terkandung itu terjadi secara sampingan semasa proses pembuatan makanan atau minuman
 adalah
tidak najis dan harus (boleh) dimakan/diminum.
Makanan atau minuman yang mengandungi bahan perisa atau pewarna
 yang mengandungi alkohol untuk tujuan penstabilan adalah harus (boleh) digunakan sekiranya alkohol itu bukan dihasilkan dari proses pembuatan arak dan kuantiti
alkohol dalam produk akhir itu adalah tidak memabukkan dan kadar alkohol tidak melebihi 0.5%.
Ubat-ubatan dan pewangi yang mengandungi alkohol sebagai bahan pelarut adalah tidak najis
 dan diharuskan sekiranya alkohol tersebut bukan diambil melalui proses pembuatan arak.
Kami katakan setiap negara sekalipun bukan negara Islam bahkan umat Islam menjadi golongan minoriti maka sewajarnya kita mempelajari
 fiqh aqalliyat
 atau fiqh golongan minoriti. Begitu juga amat perlu kita bertanya kepada badan atau markaz Islam yang diiktiraf oleh masyarakat setempat kerana di situ sudah tentu ada jawapan dan solusinya. Itulah yang lebih baik dan hampir kepada realiti sebenar dalam melaksanakan kehidupan Islam dan muamalat Islam. Justeru tanyalah kepada mereka dan rujuklah kepada mereka.
Firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا وَلَا تَتَّبِعُوا خُطُوَاتِ الشَّيْطَانِ ۚ إِنَّهُ لَكُمْ عَدُوٌّ مُّبِينٌ
Maksudnya:
 “Wahai sekalian manusia! Makanlah daripada apa yang ada di bumi yang halal lagi baik.”
(Surah al-Baqarah: 168)
Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi ini, yang terdiri daripada biji-bijian, buah-buahan dan binatang-binatang yang telah dihalalkan buat mereka (makan dan ambil manfaat daripadanya), bukan dengan cara merampasnya, mencuri, melalui hasil muamalat (jual beli) yang diharamkan atau perkara-perkara yang diharamkan.  Manakala lafaz ‘
tayyiban’
 pula bermaksud bukan daripada perkara yang buruk seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu (untuk dimakan dan diambil manfaatnya) adalah harus.(Lihat
Tafsir al-Sa‘di
, 1/80)
Wallahua’lam

[1]

http://prpm.dbp.gov.my/Cari1?keyword=alkohol
Bertarikh: 19 Jun 2023 bersamaan 30 Zulkaedah 1444H


#183 Wakaf Harta Yang Dimiliki Bersama

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Saya dan abang saya memiliki sebidang tanah yang dimiliki bersama. Persoalan saya, adakah dibenarkan untuk saya mewakafkan bahagian yang dimiliki oleh saya pada tanah itu? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mewakafkan harta adalah antara amalan yang amat dituntut di dalam Islam. Ini kerana, ganjaran pahala yang berterusan akan diperolehi bagi mereka yang melakukan amalan tersebut ikhlas kerana Allah SWT. Ini berdasarkan kepada firman Allah SWT:
لَن تَنَالُوا الْبِرَّ حَتَّىٰ تُنفِقُوا مِمَّا تُحِبُّونَ ۚ وَمَا تُنفِقُوا مِن شَيْءٍ فَإِنَّ اللَّـهَ بِهِ عَلِيمٌ
Maksudnya:

“Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan maka sesungguhnya Allah mengetahuinya.”
(Surah Ali-Imran : 92)
Terdapat satu kisah yang menarik berkaitan reaksi sahabat apabila diturunkan sahaja ayat di atas. Dalam satu hadis Anas bin Malik R.A, diceritakan bahawa Abu Talhah merupakan seorang sahabat Ansar yang memiliki kebun kurma yang paling banyak di Madinah. Antara kebun kurma yang paling disayanginya adalah yang terletak di Bairuha’. Apabila Allah SWT mewahyukan ayat tersebut, lantas Abu Talhah terus berkata kepada Rasulullah SAW:
“…Sesungguhnya antara harta-harta yang saya paling sayangi adalah kebun Bairuha’; Harta itu saya sedekahkan untuk Allah dan saya mengharap balasan kebaikan dan simpanan (pahala) di sisi Allah. Ya Rasulullah, silakan apa yang akan anda lakukan menurut petunjuk Allah kepadamu (terhadap kebun itu)…”
Lalu Rasulullah SAW bersabda:
بَخٍ، ذَلِكَ مَالٌ رَابِحٌ، ذَلِكَ مَالٌ رَابِحٌ، وَقَدْ سَمِعْتُ مَا قُلْتَ، وَإِنِّي أَرَى أَنْ تَجْعَلَهَا فِي الأَقْرَبِينَ
Maksudnya:
“Wah, itu adalah harta yang menguntungkan (mendatangkan pahala untukmu), itu adalah harta yang menguntungkan (mendatangkan pahala untukmu). Aku telah mendengar apa yang engkau katakan tentangnya, dan sesungguhnya aku berpendapat agar engkau menjadikannya (memberikannya) buat kaum kerabatmu.”
[1]
Setelah itu, Abu Talhah pun menyedekahkan harta tersebut kepada keluarganya. Kata perawi:
“Antara mereka ialah Ubay dan Hassan
.”
Demikian juga hadith yang diriwayatkan oleh Abu Hurairah R.A, Nabi SAW bersabda:
 إِذَا مَاتَ الإِنْسَانُ انْقَطَعَ عَمَلُهُ إِلاَّ مِنْ ثَلاَثَةٍ مِنْ صَدَقَةٍ جَارِيَةٍ وَعِلْمٍ يُنْتَفَعُ بِهِ وَوَلَدٍ صَالِحٍ يَدْعُو لَهُ
Maksudnya:
 “Apabila matinya seorang insan, terputuslah amalnya kecuali tiga, sedekah jariah, ilmu yang bermanfaat dan anak soleh yang mendoakannya.”
[2]
Wakaf itu sendiri bermaksud menahan sesuatu harta yang tidak susut fizikalnya serta boleh digunakan dan diambil manfaat darinya dengan cara menyerahkan hak miliknya kepada seorang pengguna yang harus dan wujud.
[3]
Menjawab kepada isu di atas, harta musya’ atau harta yang dikongsi bersama adalah dibolehkan serta diharuskan syarak untuk diwakafkan sekalipun hanya melibatkan sebahagian harta sahaja. Ini termasuk harta yang boleh dialih seperti kereta atau tidak boleh di alih seperti kebun, tanah dan lain-lain.
[4]
 Hal ini berdasarkan kepada hadith yang diriwayatkan daripada Abdullah bin Umar R.Anhuma, Umar R.A telah berkata kepada Nabi SAW:
إِنَّ الْمِائَةَ سَهْمٍ الَّتِي لِي بِخَيْبَرَ لَمْ أُصِبْ مَالاً قَطُّ أَعْجَبَ إِلَىَّ مِنْهَا قَدْ أَرَدْتُ أَنْ أَتَصَدَّقَ بِهَا . فَقَالَ النَّبِيُّ صلى الله عليه وسلم  “ احْبِسْ أَصْلَهَا وَسَبِّلْ ثَمَرَتَهَا ”
Maksudnya:
 “
Seratus bahagian yang saya perolehi di Khaibar merupakan harta yang amat saya kagumi dan saya mahu sedekahkannya. Lantas, Nabi SAW bersabda: “Wakafkanlah tanahnya dan sedekahkan hasil buah-buahannya
.”
[5]
Berdasarkan kepada mafhum hadith di atas, kita dibolehkan untuk mewakafkan harta yang dimiliki secara bersama selagimana harta tersebut adalah termasuk dalam harta yang boleh diwakafkan serta dikira bernilai disisi syarak. Ini kerana harta yang tidak susut nilai fizikalnya serta boleh mendatangkan manfaat sahaja yang boleh diwakafkan di sisi syarak.
KESIMPULAN
Dalam isu ini, kami berpandangan bahawa
harus dan dibolehkan bagi seorang pemilik harta perkongsian seperti kebun buah-buahan di atas untuk mewakafkan bahagian yang dimilikinya.
 Hal ini kerana, amalan tersebut hanyalah bermatlamatkan mencari reda dan mendekatkan diri kepada Allah SWT semata-mata dan bukanlah untuk mencari habuan serta keuntungan di dunia. Justeru, perbuatan tersebut adalah sah dan diangkat disisi Allah SWT.
Semoga dengan penjelasan yang diberikan ini memberi manfaat kepada kita semua dalam memahami agama Islam dengan lebih baik. Amin.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Riwayat al-Bukhari (2769)
[2]
 Riwayat Muslim (1631) dan al-Nasai’e (3651)
[3]
 Lihat
Mughni al-Muhtaj
, 2/376
[4]
 Lihat
al-Fiqh al-Manhaji
, 3/198
[5]
 Riwayat al-Nasai’e (3603)


#1830: Mengambil Benih Pokok Dari Tanaman Orang Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum ustaz, nak tanya  boleh atau tidak kita ambil benih pokok-pokok dari tanah orang contoh macam benih pinang? Kita sedia maklum yang tuan tanah memang tidak pedulikan benih-benih yang tumbuh sendiri itu.
Jawapan
 :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
وَلَا تَأْكُلُوا أَمْوَالَكُم بَيْنَكُم بِالْبَاطِلِ وَتُدْلُوا بِهَا إِلَى الْحُكَّامِ لِتَأْكُلُوا فَرِيقًا مِّنْ أَمْوَالِ النَّاسِ بِالْإِثْمِ وَأَنتُمْ تَعْلَمُونَ
Maksudnya:
 “Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian dari harta manusia dengan (berbuat) dosa, padahal kamu mengetahui (salahnya).”
 (Surah
Surah al-Baqarah : 188
)
Ayat di atas boleh difahami bahawa, janganlah sebahagian daripada kamu memakan (mengambil) harta sebahagian yang lain dengan cara yang batil seperti sumpah yang dusta, merampas, mencuri, rasuah, riba dan lain-lain. Selain itu, janganlah kamu menyampaikan hujah-hujah yang batil kepada hakim bagi tujuan memakan harta segolongan manusia dengan cara yang salah sedangkan kamu tahu perkara itu adalah haram ke atas kamu (melakukannya). (Lihat
al-Tafsir al-Muyassar,
 hlm. 29)
Al-Sa’di menyatakan : Allah melarang hamba-hamba yang  beriman memakan harta sesama mereka secara zalim.Memakan harta secara batil iaitu memakan harta itu dengan cara penindasan dan pencurian, serta mengambilnya melalui perjudian dan keuntungan yang haram.” (Lihat
Taisir al-Karim al-Rahman Fi Tafsir Kalam al-Manan
,hlm. 175)
Selain itu, Nabi Muhammad SAW juga memberi amaran keras kepada mereka yang merampas dan mengambil harta orang lain tanpa hak walaupun jumlahnya sedikit. Aisyah R.Anha meriwayatkan sebuah hadis bahawa Rasulullah SAW bersabda:
مَنِ اقْتَطَعَ شِبْرًا مِنَ الأرْضِ ظُلْمًا، طَوَّقَهُ اللَّهُ إِيّاهُ يَومَ القِيامَةِ مِن سَبْعِ أَرَضِينَ
Maksudnya
:
“Sesiapa merampas hak sejengkal tanah, Allah akan menghimpitkan dirinya dengan tujuh petala bumi pada hari kiamat”.
Riwayat Muslim (1610)
 Nabi SAW turut bersabda:
كُلُّ الْمُسْلِمِ عَلَى الْمُسْلِمِ حَرَامٌ، دَمُهُ، وَمَالُهُ، وَعِرْضُهُ
Maksudnya
:
“Hak setiap muslim ke atas muslim yang lain adalah haram (baginya mencerobohi) maruahnya, hartanya dan darahnya.”
Riwayat Muslim (2564)
Hadis ini menunjukkan kewajipan seseorang muslim terhadap saudaranya yang lain, iaitu haram ke atasnya untuk menumpahkan darah saudara muslim yang lain dan mencerobohi hartanya seperti mencuri atau merompak atau menipu dalam urusan jual beli.(

Lihat
al-Adab al-Nabawi
, 1/137)
Secara asasnya, setiap individu Muslim diharamkan daripada mengambil dan menggunakan harta orang lain tanpa kebenaran pemiliknya.
Menjawab persoalan di atas,mengambil benih dari tanah atau tanaman orang lain tanpa keiizinanya adalah termasuk dalam memakan harta secara batil, maka perbuatan tersebut diharamkan oleh syara’.Oleh yang demikian,cara yang terbaik adalah dengan meminta izin daripada tuan tanah tersebut.Ini bagi mengelakkan berlakunya perkara yang tidak diingini seperti  pergaduhan atau permusuhan antara satu sama lain.Justeru, Islam amat mementingkan hubungan silaturrahim antara manusia. Sewajarnya bagi kita menjaga keharmonian dan kesejahteraan dalam hidup bermasyarakat.
Kami akhiri dengan doa:
اللَّهُمَّ أَرِنَا الْحَقَّ حَقًّا وَارْزُقْنَا اتِّبَاعَهُ، وَأَرِنَا الْبَاطِلَ بَاطِلًا وَارْزُقْنَا اجْتِنَابَهُ،
Maksudnya
 :
Ya Allah tunjukkanlah kepada kami yang benar itu benar dan bantulah kami untuk mengikutinya, dan tunjukkanlah kepada kami yang batil itu batil dan bantulah kami untuk menjauhinya.
Bertarikh: 19 Jun 2023 bersamaan 30 Zulkaedah 1444H